टटका खबर, सोमार, ७ जून – Anjoria\nJun 7, 2010 news in bhojpuri, टटका खबर\nअफजाल गुरु के फाइल दबावे खातिर गृहमंत्री कहले रहले\nदिल्ली के मुख्यमंत्री शीला दीक्षित एगो टीवी चैनल पर बात करे का दौरान कहली कि अफजाल गुरु के फाँसी वाला फाइल दबावे के तबके गृहमंत्री शिवराज पाटिल कहले रहलें. संकेत रहे कि केन्द्र के कतनो मेमो जाव कुछ जवाब नइखे देबे के. सबले कमाल के बात रहे कि खुद गृहेमंत्रालय से हर तीसरा महीना दिल्ली सरकार के मेमो भेजात रहे. अब एह खुलासा का बाद केन्द्र सरकार कइसे आपन फजीहत बचाई? बाकिर गेंडा के चमड़ी पर छोट मोट बात के कवनो असर होखी त कइसे?\nहम तब ले संप्रग ना छोड़ब जब ले निकाल ना दिहल जाइब\nममता बनर्जी कहले बाड़ी कि उनकर पार्टी संप्रग के सबले ईमानदार घटक ह आ पूरा पाँच साल ले ओकरा साथे बनल रही. अगर संप्रग से उनका पार्टी के हटा दिहल जाव भा वामपंथियन के सहयोगी बना लिहल जाव तब बात दूसर बा. बंगाल में नगरपालिका चुनाव में कांग्रेस के अनदेखी करियो के जीत देखा के ममता के ताकत वइसहीं बढ़ गइल बा आ कांग्रेस उनका पर विधानसभा चुनाव में गठबन्हन करे खातिर दबाव ना डाल पाई. उहे होखी जवन ममता चहीहें. काश ऊ जल्दी कोलकाता चल जइती त कम से कम रेलवे के कल्याण हो जाइत.\nललकी साड़ी कांग्रेसियन के परेशान कर दिहले बिया\nस्पेनिश में लिखल सोनिया गाँधी पर कहानी एल सारी रोजो, मतलब लाल साड़ी, के पढ़ला का बाद कांग्रेसी ओहि तरहा भड़क उठल बाड़े जइसे लाल कपड़ा देख के साँढ़ भड़केला. ऊ किताब लिखे वाला जेवियर मोरो जानल चाहत बाड़न कि कांग्रेस में के स्पेनिश भाषा के जानकार बा जे किताब पढ़ के राय बना लिहलस. कहत बाड़न कि जब किताब हिन्दुस्तान का बाजार में अइबे ना कइल त एह लोग के मिलल कइसे. कांग्रेसियन के कहनाम बा कि एह किताब में सोनिया गाँधी का बारे में झूठ के पुलिन्दा बा आ कई गो अपमान करे वाली बात बा जवना चलते एह किताब पर प्रतिबन्ध लगा दिहल जाव.\nभोपाल गैस त्रासदी के आठो आरोपियन के कसूरवार मानल गइल\nछब्बीस साल पहिले भोपाल के यूनियन कार्बाइड का कारखाना में जहरीला गैस के रिसाव से पन्द्रह हजार लोग के जान चल गइल रहे आ कई हजार लोग आज ले ओह घटना के दंश झेलत बाड़न. अब जा के एह मामिला में लोकल कोर्ट से आठ गो आरोपियन के कसूरवार ठहरावल गइल बा. सजा बाद में सुनावल जाई. बाकिर एह आठ में असली कातिल वारेन एंडरसन के कवनो जिक्र नइखे जवना के कोर्ट भगोड़ा घोषित कर दिहले रहे.\nपटना में होखे जा रहल भाजपा कार्यकारिणी के बईठका\nनरेन्द्र मोदी आ वरुण गाँधी के भाजपा के बईठका का बहाने पटना आवे आ गाँधी मैदान में भाषण देबे के मौका मिले जा रहल बा. दोसर खास खबर ई बा कि एह बईठका में आवे वाला सगरी प्रतिनिधियन के मुख्यमंत्री नीतीश कुमार अपना आवास पर भोज दीहें. पिछला चुनाव का बेरा एह लोग के बिहार में ना बोलावे खातिर जदयू कहले रहे जवना के भाजपा मान लिहले रहे. अबही शायद चुनाव में कुछ महीना बाकी बा एह से वोटरन के भड़के के अनेसा नइखे जदयू के.\nयुवा राजद गुण्डा पाले में अकेला नइखे\nलोग लालू के चाहे जतना बदनाम कर लेव, एह मामिला में राजद अकेला पार्टी नइखे. भाजपा, कांग्रेस, जदयू सबका आफिस में हंगामा आ बवाल होत आइल बा. जदयू नेता शिवानन्द तिवारी कहले बाड़न कि राजनीति में गुण्डा तत्व भरे के शुरुआत इंदिरा गाँधी के जमाना में भइल रहे आ तबसे ई बेमारी हर पार्टी के अपना चपेट में ले लिहले बिया. एहसे एकर जिम्मेदार कांग्रेसे बिया.\nपूर्व राजद विधायक पप्पू खान के उमिर कैद\nबिहार शरीफ से राजद के विधायक रहल पप्पू खान आ ओकरा दू गो साथियन के आलोक कुमार उर्फ लोकना नाम के एगो युवक के अपहरण आ हत्या का आरोप में उमिर कैद के सजा सुनावल गइल बा. पप्पू खान पहिलही से कुछ दोसरो मामिला में जेल में बन्द बा. एह तीनो पर दस दस हजार के जुर्मानो लगावल गइल बा.\nशरद पवार इस्तीफा ना दीहें\nरा्ष्ट्रवादी कांग्रेस पार्टी अपना नेता शरद पवार के इस्तीफा के माँग नकार दिहले बिया आ अइसन माँग के वाहियात बतवले बिया. शरद पवार आ उनका परिवार का लगे ओह कंपनी के सोलह फीसदी शेयर बा जवन पुणे टीम खातिर बोली लगवले रहुवे. अभ इहो मालूम भइल बा कि रायल चैलेंजरो में उनकर शेयर बा. पार्टी के कहनाम बा कि छोट शेयर होल्डर के कंपनी के फैसला भा काम के दोषी ना ठहरावल जा सके. विपक्ष एह मामिला पर संयुक्त संसदीय समिति से जाँच करावे के माँग कइले बा.\nशेयर बाजार फेर धराशायी\nआजु फेर शेयर बाजार में बिकवाल भारी पड़ गइले बाकिर रिलायन्स के २६ फीसदी हिस्सेदारी बेचे के खबर से ओकरा शेयरन में गजब के तेजी देखे के मिलल. सेंसेक्स में शामिल तीस गो कंपनी में से रिलायन्स कम्यूनिकेशन अकेली कंपनी बिया जवना के शेयर में तेजी आइल बा.\nतीन देशन का बीच चले वाला एकदिना में जिम्बाब्वे आ श्रीलंका के मुकाबिला\nभारत श्रीलंका से हार के फाइनल मैच खेले लायक ना रह गइल. आज जिम्बाब्वे आ श्रीलंका के बीच मुकाबिला हो रहल बा जवना के फाइनल मैच के पूर्वाभ्यास मैचकहल जा सकेला.


Download लागत तोहरा की मिल गई रे रानी भतार कमजोर 2019 नई भोजपुरी सुपरहिट गाना - ExtraVid.Org\nलागत तोहरा की मिल गई रे रानी भतार कमजोर 2019 नई भोजपुरी सुपरहिट गाना Video List\nHome › Search › लागत तोहरा की मिल गई रे रानी भतार कमजोर 2019 नई भोजपुरी सुपरहिट गाना\nलागत तोहरा की मिल गई रे रानी भतार कमजोर 2019 नई भोजपुरी सुपरहिट गाना\nUploaded: 16 December, 2018\nBy: Anoop Yadav jee song\nनई भोजपुरी विडियो 2019\nBy: Prashant Sharma\nसिंगर प्रियेश पुजारा नई भोजपुरी सांग 2018 बहरा बा हमरो भतार 9801372142\nBy: Mannat Entertainment\nUP Bihar Ke ( यूपी बिहार के ) नई भोजपुरी गाना HD Video 2019 - Sanjiv Samrat Kimi Komal\nBy: Bhojpuri Tunes\nBy: Zarko Zmirkovic\nRitesh Pandey का सबसे बड़ा दर्दभरा गीत 2018 - भतार हो इयार हमार मर जाई - Superhit Bhojpuri Songs 2018\nJavani chanke bech rani nihr ke chok\nUploaded: 27 April, 2018\nBy: Yadav films official song\n2019 का नया सुपरहिट भोजपुरी गाना - Dhodhiye Pe Laukela - Ranjan Singh - Bhojpuri Hit Songs 2019\nBy: 3DJ Song\nनई उम्र के लड़का है भोजपुरी हॉट गाना 2018\nBy: Shahu mobile Roh\n#upendsr_kumar_वाली छोरी हमरा हो चाही भोजपुरी लोकगीत 2019 नई सॉन्ग_6207007115\nBy: Goriya Arkestra musical group\nMil Gaile Budhwa Bhatar [Full Song] Ka Haal Ba Oth Laali Ke\nUploaded: 10 May, 2011\nSaiya Mar Ke Palat Jala || Bhojpuri DJ Remix 2018 | राकेश राजा का सबसे हिट गाना || New Bhojpuri Hits\nUploaded: 30 May, 2018\nBy: Pradesi Films - Bhojpuri\nNew bhojpuri dj song,2018, बेचे फुलवना चौक पर\nUploaded: 24 December, 2017\nBy: NEWS 61/62 RUPESH KUMAR\nHD SONA SINGH HOLI SONG || बलमुआ रंगिहे वीतर चीज़ पवित्तर || BALAMUA RAGIHE HAMAR PAVITAR\nBy: Super Golden Music\nसमर सिंह ने देखा गजब के फिलिम भौजी के मोबाइल में Video Song || Samar Singh || New Bhojpuri Song\nDownload लागत तोहरा की मिल गई रे रानी भतार कमजोर 2019 नई भोजपुरी सुपरहिट गाना videos. Watch लागत तोहरा की मिल गई रे रानी भतार कमजोर 2019 नई भोजपुरी सुपरहिट गाना videos. Free download & watch लागत तोहरा की मिल गई रे रानी भतार कमजोर 2019 नई भोजपुरी सुपरहिट गाना videos online.


‘सपेरा’ के शूटिंग में लागल बाड़न पवन सिंह – Anjoria\n‘सपेरा’ के शूटिंग में लागल बाड़न पवन सिंह\nअगस्त 23, 2014 पवन सिंह, बाजीगर, योद्धा, रवि किशन, सपेरा\nअनेके सुपरहिट फिलिम दे चुकल पवन सिंह के फिलिमन के इंतजार उनुका के चाहेवालन के हमेशा रहेला. अब ई चाहत जल्दिए पूरा होखे वाला बा पवन सिंह के नयका फिलिम ‘सपेरा’ से.\nनिर्माता रितेश ठाकुर के एह फिलिम के शूटिंग विष्णु शंकर बेलू का निर्देशन मे बिहार के सीतामढी में हो रहल बा.\nएहमे सपेरा बनल पवन सिंह के किरदार उनुका अबले के सगरी फिलिमन से अलगा तरह के होखी.\nएह शुक से पवन सिंह के फिलिम ‘योद्धा’ रिलीज़ होखे जात बा. यश फिल्म्स के एह भोजपुरी फिलिम में पवन सिंह आ रवि किशन दुनू जने नायक बाड़े.\nसनोज मिश्रा निर्देशित फिलिम ‘बाज़ीगर’ के शूटिंग पूरा हो गइल बा. जाने जोग इहो बा कि रवि किशन आ पवन सिंह के जोड़ी के बहुते फिलिम आ चुकल बाड़ी सँ आ सगरी सुपर हिट रहल बाड़ी सँ.\n(रंजन सिन्हा आ संजय भूषण पटियाला अलग अलग)\n“भईल तोहरा से प्यार – आई लव यू” खातिर गुंजन पंत डबिंग कइली\n’एक लैला तीन छैला’ धर्मेश मिश्रा आ बालेश्वर सिंह


जे भुलाईल बा माटी उ होई का सहर के? - JaiBhojpuri.com\nजे भुलाईल बा माटी उ होई का सहर के?\nPosted by Ashutosh Ranjan on June 29, 2012 at 3:30pm\nसब केहू के प्रणाम,एके राह चलनी नाही कबो रुकनी,फाटले बेवान्य तबो नाही थकनी,बहुत बाधा आईल,बहुत रोड़ा फेंकायिल,कबो नाही झुकनी,कबो नाही टूटनी,ढेरे ताप धहायिल,नदियों उफनायिल,तबो नाही सुखनी,तबो नाही डूबनी,ढेरे काँट बिछल,ढेरे घात खींचल,ना कांटे से रोवनी,ना घाते से छुपनी,रहे एगो हौसला,रहे एगो फैसला,भले चलब अकेला,भले सहब झमेला,कबो नाही रुकब,कबो नाही झुकब,चाहे झुको ज़माना,चाहे रुको तराना,उहे राग छेड़ब,उहे माला फेरब,जे सीखे सिखावे मानवता के पहाड़ा,जे देवे दिलावे मातृभूमि के सहारा,लोग भले बाउर माने,अक्षत के भले चाउर माने,जे लिखम लिखायब,जे बोलम बतियाब,त बोलब आपन भाषा,त चलब आपन चासा,की लागे त लागे भले रउवा गंवारू,हमके सँवारे के पाहिले अपने के संवारू,जे भईल नाही आपन, उ होई का दोसर के,जे भुलाईल बा माटी उ होई का सहर के?जय भोजपुरी Views: 70\nComment by sanjay kumar singh on June 29, 2012 at 7:48pm आशुतोष भाई ,प्रणाम\nगजब..... हर भोजपुरिया के मन के बात......अपना मातृभाषा आ मातृभूमि खातिर निर्जीव हो चुकल लोगन के संजीवनी देबे वाली रचना ..... बहुत सुंदर......\nधन्यवाद आ जय भोजपुरी Comment by Umesh Gautam on June 29, 2012 at 10:08pm जे आपन माटी के भुला जाला , उ कही के ना होला । बहुते सुनर । जय भोजपुरी । Comment by Rajeev Mishra "राजीव भोजपुरिया" on June 30, 2012 at 12:44pm बहुते सुनर भाई जी हिला देले बानी जय भोजपुरी ! Comment by संजीव सिंह on June 30, 2012 at 1:37pm आशुतोष भईया प्रनाम,\nमाटी के भुला के अगर केहु ई चाहत होखे के ऊ परदेश मे सुखी भा खुश रह पाई ई सम्भव नईखे हो सकत। काहेकि माटी के देह के असली माजा त तबही आवेला जब ऊ अपने माटी मे होखे। अउर वईशे भी बरफ के तासीर पानी मे घुल गईल होला।\nबहुत बढीया भईया।\nजय भोजपुरी Comment by नबीन भोजपुरिया ( NB ) on June 30, 2012 at 8:20pm आशुतोष भाई प्रनाम आ जय भोजपुरी बहुत खुब कहनी , अपना माटी के जे भुला जाई ओकरा माटी मे मिले के भी नसीब ना होई । बेजोड रचना , एक दम पोरे पोर गतरे गतरे रोंवा रोंवा के सोचे के मजबुर कई रहल बिआ राउर एक एक लाईन ! माटी मे देहि लसरा जाउ ओकर आनन्द मखमल के गादा प कबो ना भेटाई आ ई आजमावल बात बा भले केहु कतनो मुह भिनुकावे । अईसहु कहाईले बा आ केहु गवलहु बा - > ई देहि माटी के ह माटिये मे मिल जाई\nएह से अपना माटी से नेह छोह कबो ना छोडे के चाही । बहुत खुब बतवनी भाई जी जय भोजपुरी Comment by Bishwajit yadav on July 2, 2012 at 10:06pm जय भोजपुरी\nहम त एतने जानत बानी कि माई माटी भाषा ई तीनो एक ह एकरा के भुलाईल बहुत मुश्किल बा Comment


बूंट के पेड़ (बतकुच्चन – १२१) – Anjoria\nबूंट के पेड़ (बतकुच्चन – १२१)\nAug 12, 2013 बतकुच्चन\nरउरा में से केहू बूंट के पेड़ देखले बा? हम त नइखीं देखले काहे कि बूंट के पेड़ होखबे ना करे पौधा होला. बूंट के पेड़ वाला किस्सा पिछला दिने बयानवीर नेता लोग के बकतूतई से धेयान में आइल. केहू बारह रुपिया में भरपेट खियावत रहे त केहू पाँच रुपिया में. एगो बड़का जानकार बता दिहलें कि खाए खातिर त एको रुपिया में खाइल जा सकेला. ओकरा बाद जवन हल्ला मचल त एक जने त माफी माँग लिहलें बाकी लोग सफाई दे के रहि गइल. सफाई अइसन कि मन करे कि झड़ुआ दीं. खैर छोड़ीं ई सब बाति चलीं बतकुच्चन कइल जाव. हँ त पहिले झाड़ू आइल कि पहिले झाड़? झाड़ शब्द से झाड़ू बनल कि झाड़ू से झाड़? छोट पौधन के शाखा के झाड़ कहल जाला आ ओही झाड़ से झाड़ू बनेला. हालांकि जवन नारियल वाला झाड़ू होला तवन त पतई से निकलेला. बाकिर झाड़े के काम आवे का चलते उहे झाड़ू हो गइल. एगो झाड़ू कूंची होला. कूंची माने कि ब्रश. मुलायम पतइयन के रेशा से बनावल झाड़ू के कूंची कहल जाला. अइसहीं खरहरा होला. रहर के झाड़ से खरहरा बनेला आ ओकरो से झाड़े के काम लिहल जाला. खरहरा एगो अउरी चीझु के कहल जाला जवना से घोड़ा के पीठ रगड़ल जाला. खरहरा हम देखले नइखीं एहसे बेसी ना बता पाएब. कुछ रउरो सभे त बतावल करीं. गाँव देहात में सहन भा माटीवाला आंगन झाड़े खातिर खरहरा के इस्तेमाल होला जवन माटी त ना बहारे बाकि सब गंदगी कूड़ा करकट जरुर बहार देला. ओह से महीन सफाई करे के होखे त झाड़ू लगा लीं आ ओहू ले महीन करे के होखे त कूंची. बाकिर एह बीच बहारल छूटल जात बा. बहरला से निकलल कूड़ा करकट के बहारन कहल जाला. हालांकि एह बहारल शब्द के जनम कइसे भइल होखी से हमरा समुझ में नइखे आवत. काहे कि बहार त ओहके कहल जाला जवन आनन्ददायक होखे. वसन्त ऋतु में पेड़ पौधन पर आइल नया नया फूल पतइयन से जवन माहौल बनेला तवने के कहल जाला कि बहार आ गइल बा. आदिमिओ का जिनिगी में कबो बहार आवेला त कबो पतझड़. हो सकेला कि बहरला का बाद जब घर बाहर अपना सफाई से आनन्द देबे लागेला त ओही बहार ले अइला के बहारल कहल गइल होखी आ एह बहारत बहारत में बहार से संबंध पीछे छूट गइल होखी. बहारल आ झड़ुआवल एके काम होखला का बावजूद दू तरह के भाव जतावेला. गलतबयानी करे वाला भा गलत काम करे वाला आदिमी के झड़ूआवल जा सकेला बहारल ना. शायद एह से कि झड़ूअवला का बाद झड़ुआवल आदिमी का मन में आनन्द ना जागे. बाकिर घर आँगन त झड़ुआवल ना जा झाड़ल जाला. एहसे साफ बा कि झाड़ल आ झड़ुअवला में फरक होला. रउरो सभे सोचत होखब कि आखिर बेबात के बात से अतना बात कइसे निकले लागेला त जान जाईं कि बात का पीछे का बात पर धेयान देबे लागीं त बहुते कुछ जानकारी में आवे लागी. अंगरेजी में एगो मुहावरा ह, रीडिंग बिट्वीन द लाइन. जवन लिखल बा तवना का बीच से ओकरा के पढ़ल जवन लिखाइल त नइखे बाकिर भाव उहे लिखे वाला बा. कई बेर जवन लिखल जाला तवन जरूरी ना होखे कि कुछ बतावे खातिर लिखल गइल होखे. कई बेर त एह ले लिखल जाला कि लोग के अन्हार में राखल जाव, उ बात मत जाने दिहल जाव जवना के छिपावल बहुत जरूरी बा. अलग बाति बा कि करम के लिखल लेख पढ़ाव भा ना जिए के पड़बे करेला. हमनिओ का अपना कर्म से आपन करम लिखत रहीले. पाँच पाँच साल पर होखे वाला चुनाव में त हमनी का आपने करमे नू लिखिले जा आ बाद में ओकरा के लिखल करम के लेख मान के बरदाश्त करत रहीले जा. याद राखीं कि झाड़ू से निकासल कूड़ा करकट के कपारे ना चढ़ावल जाव घूरा पर फेंक दिहल जाला. एहसे झड़ुआवे जोग नेता के चुने के गलती मत करब अबकी बेर. हर साल जात पाँत, धरम भासा, हित नात देखत रहीं पोसत रहीं बाकिर पाँच साल में एक बेर, बस एक बेर अपना वोट के बटन दबावत घरी सही फैसला करे के आदत डालीं ना त बूंट के पेड़ देखेवाला आदमी हमनी के खेती सिखावे लगीहें.\nनुक्ता का हेर फेर से खुदा जुदा हो सकेलें (बतकुच्चन – १२०)\nOne thought on “बूंट के पेड़ (बतकुच्चन – १२१)”


भोजपुरिया स्वाभिमान सम्मेलन -3दिस. 2011 - JaiBhojpuri.com\nभोजपुरिया स्वाभिमान सम्मेलन -3दिस. 2011\nAdded by Brij Kishor Tiwari\nTime: December 3, 2011 from 10am to 10pm\nLocation: प्रभा प्रकाश डिग्री कॉलेज , पंजवार, प्रखंड + थाना : रघुनाथपुर City/Town: जिला : सिवान Website or Map: http://www.jaibhojpuri.com Phone: मोबाईल नम्बर : - 08084845565 ( ई संजय भाई के नमर ह आ कार्यक्रम के बारे मे जानकारी खाति एह नमर प सबेरे6बजे से 8 बजे ले आ सांझि खा6बजे से 8 बजे ले बात हो सकेला आ 1 तारीख से सबेरे6बजे से सांझि खा 8 बजे ले बात हो सकेला ) Event Type: भोजपुरी, के, आठवीं, अनुसूची, में, जगह, दिवावे, आ, सभ्यता-साहित्य-संस्कृति, बचावे, अभियान\nOrganized By: जय भोजपुरी परिवार Latest Activity: Dec 3, 2011 Export to Outlook or iCal (.ics)\nसभे के स्वागत बा .............\nमोबाईल नम्बर : - 08084845565 ( ई संजय भाई के नमर ह आ कार्यक्रम के बारे मे जानकारी खाति एह नमर प सबेरे6बजे से 8 बजे ले आ सांझि खा6बजे से 8 बजे ले बात हो सकेला आ 1 तारीख से सबेरे6बजे से सांझि खा 8 बजे ले बात हो सकेला ) देशरत्न डा. राजेंद्र प्रसाद के जन्मदिन पर (3 दिसम्बर 2011 के) राजेंद्र बाबु के जन्मभूमि (सिवान) एक बेर फेर तैयार बिया भोजपुरिया आंदोलन के दशा अउर दिशा तय करे खातिर, जेकरा खातिर देश-विदेश से हजारन लोगन के जमावडा पंजवार के प्रभा-प्रकाश डिग्री कॉलेज के प्रांगण में होई। भोजपुरी के बाकी सम्मेलनन से इतर एह कार्यक्रम में ना कवनो नेता मंच पर दिखाई देले, ना ही भोजपुरी के कवनो स्वघोषित ठेकेदार... भोजपुरिया स्वाभिमान सम्मेलन के मंच भोजपुरिया समाज के युवा वर्ग के भावना के अनुरुप होला, जवन कि अपने दम पर जग जिते के माद्दा रखेला लोग। ई कार्यक्रम जानल जाला अपना विचारन खातिर, भोजपुरी गीत-संगीत से अश्लीलता के विरोध खातिर, अउर भोजपुरी भाषा आ सहित्य के सृजन करे वाला लोगन के उत्साह बढाये खातिर। एह बेर के कार्यक्रम के शुरुआत सबेरे 10 बजे होई, जवना में स्वागत भाषण के बाद भोजपुरी के कुछ वरिष्ठ साहित्यकार लोग कार्यक्रम ओकरा उद्देश्य बारे में परिचर्चा करी। एकरा अलावा अगिला पीढी के नुमाइंदा के तौर पर कुछ स्थानीय छात्र लोग भोजपुरी भाषा अउर साहित्य के विकास पर आपन विचार राखी। युवा वर्ग के प्रोत्साहित करे खातिर अउर भोजपुरी आन्दोलन के जन-जन से जोडे खातिर दोपहर 12:30 बजे प्रभा-प्रकाश डिग्री कॉलेज अउर कस्तूरबा इंटर कॉलेज के छात्रा लोग मिल के एगो नाटक के मंचन करी, जेकरा माध्यम से भोजपुरी के मान्यता का संगे-संगे भोजपुरी गीत-संगीत में व्याप्त अश्लीलता के दूर हटाये, अउर समाज में व्याप्त कुरितियन के हटाये के संदेश दिहल जाई।\nदोपहर तीन बजे के बाद भोजपुरी के दिग्गज कवि अउर साहित्यकारन के जमावडा सम्मेलन के मंच पर होई, जहँवा भोजपुरी के विकास पर परिचर्चा के अलावा एगो शानदार कवि-सम्मेलन के भी आयोजन होई। कार्यक्रम के तिसरा अउर आखिरी सत्र के शुरुआत सांझी खान7बजे होई, जवना में प्रसिद्ध भोजपुरी गायक भरत शर्मा ब्यास, अराधना सिंह अउर उभरत गायक बिमलेश तिवारी "कौशल" के कार्यक्रम होई, जवन कि देर रात ले चलत रही। अश्लीलता के विरोध अउर नवहा लोगन के भोजपुरी लोक-संगीत के मिठास से परिचय कराये के एह कोशिश में बिहार सरकार के कई गो वरिष्ठ अधिकारियन के भाग लेवे के उम्मेद बा।\nComment by नबीन भोजपुरिया ( NB ) on September 21, 2011 at 11:27pm आई सभे दु डेग चलल जाउ भोजपुरी खाति ....\nरउवा सभ के सिवान मे स्वागत बा !\nजय भोजपुरी जिआ भोजपुरी Comment by अभिनन्दन गुप्ता on September 21, 2011 at 11:51pm ठिक बा नबिन जि हम चल के त ना बाकि गाडि से जरुर पहुच जाइब आखिर भोजपुरि के बात बा Comment by नबीन भोजपुरिया ( NB ) on September 22, 2011 at 12:01am अभिनन्दन जी जईसे पहुंची बाकी पहुंची जरुर :-) आ फेरु ओजुगा से दु डेग चलल जाई भोजपुरी खाति :-)\nजय भोजपुरी Comment by Avanish Tiwari on September 22, 2011 at 12:06am ऐ भोजपुरिया माटी औरु इ माटी से उपजल अइसन सोच के कोटिश नमन बा जय भोजपुरी जिआ भोजपुरी Comment by Rajeev Mishra "राजीव भोजपुरिया" on September 22, 2011 at 10:16am हमार टिकसवा हो गइल बा १ तारीख के २ के चहुंप जाईब जय भोजपुरी जिय भोजपुरी ! Comment by नबीन भोजपुरिया ( NB ) on September 22, 2011 at 11:09am हमरो टिकस हो गईल बा2तारीख के हमहु पहुंचत बानी\nजय भोजपुरी जिआ भोजपुरी Comment by Brij Kishor Tiwari on September 22, 2011 at 1:12pm jai ho ...........\nटिकस से का होखी ,छुट्टी मिलल की ना ????हा हा हा हा हा हा .......... Comment by Brij Kishor Tiwari on September 22, 2011 at 1:27pm जय भोजपुरी @अभिनन्दन गुप्ता जी आई जी गाडी से ही आई ........हमरो के ढोवावे के बहुत शौक रहेला\nगाडी रही तबे नु ...... Comment by AACHARYA RADHESHYAM PANDEY on September 22, 2011 at 1:35pm Brij kishor jee, Hum pura koshis karem, aawe ke...\nComment by भास्कर रंजन "सूर्य" on September 22, 2011 at 1:42pm जय हो ... जय हो ... हमहूँ चहूँपत बानी दू के ... राजीव भाई के संघलोरिया बनी के ... Comment\nRSVP for भोजपुरिया स्वाभिमान सम्मेलन -3दिस. 2011 to add comments!Join JaiBhojpuri.com ‹ Previous


किसान क्रांति पदयात्रा: पुलिस लाठीचार्ज कईलस, किसान पुछले -'का हमनी के पाकिस्तान जाए के पड़ी'\nSaturday, 27 February, 2021 | India\nदिल्ली पहुंचे के तैयारी में देशभर से आईल लाखों किसान के केंद्र सरकार दिल्ली-उत्तर प्रदेश के सीमा प रोक के रखले बिया। दिल्ली के प्रवेश द्वार कहाए वाला गाजीपुर (दिल्ली-यूपी) बार्डर प पुलिसिया कार्रवाई से नाराज़ किसान अऊरी पुलिस के बीच हिंसक झड़प भईल, जेकरा बाद पुलिस बल के प्रयोग करत लाठीचार्ज कईलस। ए घटना में दर्जनों किसान के गंभीर चोट पहुंचल बा।\nपुलिस के मुताबिक दिल्ली-यूपी बार्डर प मौजूद लाखों किसान में से कुछ लोग पुलिस के चेतावनी आ आदेश के अनदेखी करत राह में खाड़ा कईल बेरियर के हटावे के प्रयास करे लगले। पुलिस जब ओ लोग के अयीसन करे से रोकलस त उ लोग हिंसक हो गईले अऊरी हाथापाई शुरू क देले। हालत के बेकाबू होखत देख पुलिस पहिले आँसू गैस के छोड़लस फेर पानी के बौछार कईलस।\nमालूम रहे कि कर्जमाफी, बिजली के बढ़ल दाम में कटौती, बकाया रकम के भुगतान समेत अलग-अलग मांग के संगे भारतीय किसान यूनियन के अगुवाई में लाखों किसान हरिद्वार से चल के दिल्ली के सीमा तक पहुंचल बाड़े। हालांकि पुलिस किसानन के दिल्ली के ढूके के अनुमति नईखे देले अऊरी सीमा के सील क देले बिया, लेकिन एकरा बादो किसान लगातार दिल्ली में ढूके के प्रयास करतारे।\nहरिद्वार से 23 सितंबर के शुरू भईल किसान क्रांति पदयात्रा के तहत दिल्ली के सीमा प पहुंचल किसानन के रोकला प दिल्ली के मुख्यमंत्री अरविंद केजरीवाल एगो ट्वीट क कहले, "दिल्ली सबके ह। किसानन के दिल्ली में आवे से रोकल ठीक नईखे। किसानन के मांग जायज़ बा अऊरी ओ सभ मांग के मान लेवे के चाही।"\nदिल्ली-यूपी के सीमा प रोकला से नाराज़ भारतीय किसान यूनियन के अध्‍यक्ष नरेश टिकैत कहले, "हमनी के दिल्‍ली-यूपी बॉर्डर प काहें रोकल बा? यात्रा बहुत अनुशासित ढंग से आगे बढ़त रहे... जदी हमनी के अपना समस्या के बारे में अपने सरकार के ना बतावे के, त केकरा के बतावे के? का हमनी के ए काम खाती पाकिस्‍तान चाहे बांग्‍लादेश जाईं?"\nFirst Update: 02 October, 2018 02:09 PM\nकिसान क्रांति पदयात्रा


देश दुनिया के खबर भोजपुरी में (शनिचर, 28 मार्च 2015) – टटका खबर\nदेश दुनिया के खबर भोजपुरी में (शनिचर, 28 मार्च 2015)\nMar 28, 2015 News in Bhojpuri, अरविन्द, कमीना, बाजपेयी, भारत रत्न, भोजपुरी में खबर., रसोई गैस, सब्सिडी\n(शुक, 27 मार्च के खबर)\nआजु राम नवमी का मौका पर सगरी लोगन खातिर मंगल कामना. आजु भगवान श्रीराम के जनम के दिन ह. राम जे आदर्श के प्रतीक हउवन, जिनका के पुरूषन में उत्तम पुरुषोत्तम के संज्ञा दिहल गइल बा, जिनका राम राज के सपना ले के गाँधी आजादी के लड़ाई लड़लन ओही श्रीराम के जनम स्थान पर एगो मंदिर बनावे के राह में एह देश के सेकूलर राजनीति आके खड़ा हो गइल बिया आ राम लला के जनम स्थान एगो टूटही टेंट का नीचे पड़ल बा. आईं आजु का दिने हमनी का किरिया खाइल जाव कि एह देश से ओह राजनीतिक के विदाई करा दिहल जाव जे राम के मंदिर नइखे बने देत.\nशुक का दिने अबले चलल आवत परंपरा तूड़त राष्ट्रपति प्रणव मुखर्जी खुदे चल के चहुँपलन बाजपेयी जी का घरे आ उनुका के भारत रत्न से सम्मानित कइलन. एह मौका पर पीएम मोदी, पहिले पीएम रहल मनमोहन सिंह आ राष्ट्रपति रहल अब्दुल कलाम मौजूद रहलें. बाजपेयी के मिलल एह सम्मान के हर राजनीतिक गोल स्वागत कइलसि आ कुछ लोग एह बात के अफसोस जतावल कि खुद अपने प्रधानमंत्री रहते अपना के भारत रत्न दिआवे वाली इन्दिरा गाँधी आ राजीव गाँधी के गोल के सरकार रहत एह बात के फैसला ना हो सकल. एह लोग के परंपरा देखत बाजपेयी के प्रधानमंत्री रहत घरी उनुका के भारत रत्न दिआवे के कोशिशो भइल रहुवे जवना के भारत के असल रत्न बाजपेयी खुदे रोकवा दिहलन.\nघटिया लोगन के घटिया पार्टी जतावत आ आ पा गोल के संयोजक आ दिल्ली के मुख्यमंत्री केजरीवाल कहलन योगेन्द्र यादव, प्रशान्त भूषण, प्रो॰ आनन्द वगैरह के कमीना बतावत कहलन कि दोसरा गोल में एह सालन के लात मार के निकाल दिहल गइल रहीत. एह तरह के सुवचन से केजरीवाल के सड़क छाप संस्कार सभका सोझा आ गइल आ उनुका समर्थको लोग के नइखे बुझात कि कवना तरह एह कमीनापंथी के समर्थन करे लोग. हालांकि कुछ लोग कहल कि एहमें कवनो बेजाँय लागे वाली बात नइखे. अब शनिचर का दिने होखे वाला आ आ पा के राष्ट्रीय परिषद से योगेन्द्र आ प्रशान्त के निकालल जाए में कवनो संदेह नइखे रहि गइल. अर‌विन्द केजरीवाल के मेगालोमेनिया के परिणाम दिल्लीए के जनता ना आवे वाल दिन में सगरी देश के लोग भोग सकेला. इन्दिरा गाँधी के बनावल भिण्डरावाले का तरहे सोनिया के जनमावल अरविन्दो के परिणाम देश के भुगते के बा.\nकांग्रेस आ ओकरा पिछलगुआ गोलन के जिद्द का चलते भूमि अधिग्रहण विधेयक राज्यसभा से पारित होखे के कवनो उमेद ना देखत केन्द्र सरकार तय कइले बिया कि एह बारे में अध्यादेश दुबारा ले आई आ एही चलते राज्यसभा के सत्र स्थगित क देबे के फैसला लिहल गइल बा जेहसे कि पाँच अप्रेल से पहिले अध्यादेश दुबारा ले आवल जा सके.\nजाट आरक्षण रद्द करे के सुप्रीम कोर्ट का फैसला के खिलाफ केन्द्र सरकार अपील करे के तइयारी में बिया आ एही चलते पिछला साल के लोक सेवा आयोग मुख्य परीक्षा के रिजल्ट निकाले पर रोक लगा दिहल गइल बा.\nहालही में जर्मनविग्स के जहाज गिरला का मामिला में जाँच का बाद पता लागल बा कि ओकर को-पायलट अवसाद में रहुवे आ ऊ जान बूझ के जहाज के पहाड़ से टकरा दिहलसि. एह हादसा में नाहियो त डेढ़ सौ लोग के जान चल गइल.\nजम्मू-कश्मीर विधानसभा में शुक का दिने जम के बवाल भइल आ विधायकन का बीच मारापीटी ले हो गइल. नेशनल कांफ्रेंस के शिकायत रहुवे कि पाॅवर प्रोजेक्ट चलावे के हक राज्य सराकर के काहे नइखे दिहल जात.\nअब तत्काले ना हर तरह के टिकट पर प्रीमियम ट्रेनन का तरह किराया वसूले के राय दिहले बिया एह बारे में बनावल मोहम्मद जमशेद के अध्यक्षता वाली कमिटी. अब जस जस सीट घटत जाई तस तस दाम बढ़त जाई जइसे कि अबहीं प्रीमियम तत्काल में होखत बा.\nइंटरनेट कॉलिंग खातिर नियम कायदा बनावे पर सरकार सोचल शुरु क दिहले बिया. असल में मोबाइल सेवा देबे वाली कंपनियन के शिकायत बा कि फेसबुक, स्काइप, वाइबर, व्हाट्स एप आ गूगल टॉक जइसन कालिंंग सेवा से ओकरा नुकसान होखत बा काहे कि लोग काल करे का बदले एही इंटरनेट कालिंग से काम चलावे लागत बा आ विदेशो से आराम से बतिया लेत बा लोग बिना कवनो शुल्क दिहले.\nचाल्हाक के इशारा काफी होखे ला आ लोग के इशारा समुझे के चाहीं. प्रधानमंत्री नरेंद्र मोदी शुक का दिने देशवासियन के गोहार कइलन कि बेंवत वाला लोग रसोई गैस पर मिले वाला सब्सिडी छोड़ देव. बतवलन कि अबले करीब तीन लाख लोग सब्सिडी छोड़ चुकल बा आ बाकियो लोग के अइसने करे के चाहीं.\nएही साल होखे वाला बिहार विधानसभा चुनाव में भाजपा सुशील मोदी के अगुआई में लड़े के फैसला कइले बिया. एह बात के संकेत केंद्रीय संसदीय आ शहरी विकास मंत्री वेंकैया नायडू एगो समारोह में दिहलन. कहलन कि ‘दिल्ली में मोदी-बिहारो में मोदी’ भाजपा के नारा होखी. समारोह सुशील मोदी के नेतागिरी के पचीस बरीस पूरा होखला पर उनुका के सम्मानित करे ला बोलावल गइल रहुवे.\nउत्तर प्रदेश लोक सेवा आयोग के पीसीएस-2013 के रिजल्ट बियफे का दिने घोषित क दिहल गइल. एहमें 654 जने के सफल बतावल गइल बा. मऊ के पंकज सिंह एह में टाॅप पर आइल बाड़न.\nउत्तर प्रदेश विधानसभा में भाजपा विधायकन का विरोध आ बवाल का बीचे राज्य के नगर महापौरन के अधिकार घटावे आ जरूरत भइला पर हटावे के नियम बना दिहल गइल. जान जाईं कि महापौरन के जनता सीधे चुनेले बाकिर राज्य सरकार अब अपना मन माफिक ना रहे वाला महापौरन के प्रशासनिक फैसला से हटा सकी.\nबांग्लादेश के राजधानी ढाका का लगे नारायणगंज शुक का दिने अष्टमी नहान का मौका पर मचल भगदड़ में करीब एक दर्जन हिन्दू के जान चलि गइल. पुलिस पता लगावत बिया कि भगदड़ काहे मचल.\nइलाहाबाद सिविल लाइंस इलाका के एगो अपार्टमेंट में शुक का दिने लिफ्ट के खुला दरवाजा से नीचे गिर के बारह बरीस के एगो लड़िका के मौत हो गइल. लिफ्ट के दरवाजा खुलल देख ऊ जसहीं लिफ्ट में घुसे खातिर डेग बढ़वलसि कि नीचे गिर गइल काहे कि लिफ्ट ओहिजा रहले ना रहुवे बाकिर दरवाजा खुलल रहे.\nटटका खबर, (बुध, 25 मार्च 2015)\nदेश दुनिया के खबर भोजपुरी में (अतवार, 29 मार्च 2015)


भोजपुरी के पास है अपनी सामाजिक, सांस्कृतिक व आध्यात्मिक विरासत – संवाद-रंग\n‘भोजपुरी एसोसिएशन ऑफ इंडिया’ दिल्ली चैप्टर, मैथिली भोजपुरी अकादमी और मंगलायतन यूनिवर्सिटी के साझा प्रयास से राजधानी में ‘भोजपुरी साहित्य उत्सव 2018’ के उद्घाटन सत्र में वरिष्ठ पत्रकार ओंकारेश्वर पाण्डेय, विश्व भोजपुरी सम्मेलन के अध्यक्ष अजीत दुबे, संपादक प्रमोद कुमार, अभिनेता सत्यकाम आनंद दीप प्रज्ज्वलन कइलें आउर आपन-आपन विचार रखलें। एह अवसर पर ‘भोजपुरी एसोसिएशन ऑफ इंडिया’ दिल्ली चैप्टर के समन्वयक जलज कुमार अनुपम फेस्टिवल के उदेश्य बतवलन कि ई भोजपुरी भाषा के गौरवशाली इतिहास से नवकी पीढ़ी के रुबरु करावल आउर भोजपुरीके लेके जबरी लोगन के बीचे फइलावल गइल भ्रम के तूरे के एगो परयास। वरिष्ठ पत्रकार ओंकारेश्वर पाण्डेय कहुवें कि भोजपुरी के खाली संविधाने में स्थान ना मिले, सथवे अल्पसंख्यको भाषा दर्जा मिले के चाहीं। विश्व भोजपुरी सम्मेलन के राष्ट्रीय अध्यक्ष अजीत दुबे कहने कि भोजपुरी लिटरेचर फेस्टिवल के आयोजन बहुत सुखद बाटे। अइसन आयोजन से भोजपुरी के मान्यता के माँग बल मिली।\nउत्सव के पहिलका सत्र ‘भोजपुरी भाषा के विरासत’ में वरिष्ठ साहित्यकार आ समीक्षक डॉ. ब्रजभूषण मिश्र आ डॉ. सुशील तिवारी वक्ता रहले, जिनसे रोहित कुमार बतकही कइलें। भोजपुरी क्षेत्र के ऐतिहासिकपरम्परा के उकेरत डॉ. मिश्र जी कहनी कि भोजपुरी के आपन, समाजिक,सांस्कृतिक आउर अध्यात्मिक विरासत बाटे। भोजपुरी अनेक दौर से गुजरत अपने समृद्ध विरासत के एह वैश्विक परिवेश में अउरी समृद्ध करत बिया। डॉ सुशील तिवारी भोजपुरिया समाज के पहिचान, प्रतिरोध के संस्कृति ओर ध्यान खींचत कहले कि ई समाज राष्ट्र के निर्माण में महती भूमिका निभवले बाटे।\nलिट् फेस्ट के दोसरका सत्र ‘भोजपुरी का भाषिक स्वरूप’ में मुख्य वक्ता डॉ जयकांत सिंह के विचार रहे कि भोजपुरी के आपन स्वतंत्रत भाषिक स्वरूप बाटे। भोजपुरी के लगे आपन समृद्ध साहित्य आ व्यकारण बाटे। जे लोग एकरा पर सवाल उठावत बा, ओकरा भोजपुरी साहित्य के इतिहास के जानकारी नइखे चाहें उ लोग छद्म हिन्दी प्रेम के के शिकार बाटे। एह सत्र के डॉ. मुन्ना के. पाण्डेय प्रस्तुत करत कहले कि भाषा के संगे शत्रुता राखे वाली ताकत कवनों भाषा के प्रेमी ना हो सकेले। भोजपुरी के आठवीं अनुसूची में अइला से कवनों भाषा के खतरा नइखे।\nअगिला सत्र ‘भोजपुरी लोकगीत आउर ओहमे नारी चेतना के स्वर’ रहल, जवना में गुजरात से आइल विद्वान डॉ. प्रमोद तिवारी के विचार रहल कि लोक संस्कृति आ लोक भाषा मेहरारून के कन्हा पर टिकल बाटे। नारिये अनगिनत गीतन रचले बाड़ी, गवले बाड़ी आ नेह-नाता के जोगा के रखले बाड़ी। दोसरका वक्ता का रूप में श्री मार्कंडेय शारदेय कहलें कि भोजपुरी लोकगीतन में नारी ढेर सशक्त बिया आउर अपने अधिकार के खाति लड़े लागल बाटे। मेहरारून के पुरान संस्कृति से लेके नवकी परंपरा तक के चर्चा कइलें। केशव मोहन पांडेय एह सत्र के राखत वर्तमान संदर्भों में भोजपुरी लोक आउर मेहरारून के संबंध के जोड़लें आउर प्रासंगिक प्रश्न रखलें।\nफेस्टिवल में ‘भोजपुरी सिनेमा के भविष्य’ पर बोलत निर्माता कमलेश मिश्र के मानी तs नीमन सिनेमा बनावे खाति नीमन लोगन के आगे आवे के परी। अभिनेता सत्यकाम आनंद कहने कि भोजपुरी सिनेमा अपना पुनर्निर्माण के दौर से गुजर रहल बाटे। एकर भविष्य सुघर होखी अइसन हमार विश्वास बाटे। फिल्मकार ज़िया हसन भोजपुरी सिनेमा खातिर आपन प्रतिबद्धता दोहरवलें।\nउत्सव के आखिरी सत्र में कवि सम्मेलन भइल जेकर अध्यक्षता दयाशंकर पाण्डेय कइने। कवियन में गुलरेज़ शहज़ाद, जयशंकर प्रसाद द्विवेदी, रश्मि प्रियदर्शिनी, हातिम जावेद,शशिरंजन मिश्र, सरोज सिंह,राजेश माँझी,गुरुविन्दर सिंह,अंशुमन मिश्र, देवकांत पाण्डेय आदि मौजूद रहलें। एह सत्र के संचालन एसोसिएशन के दिल्ली चैप्टर के अध्यक्ष केशव मोहन पाण्डेय कइलें। कवि सम्मेलन के समापन का बाद भोजपुरी मासिक पत्रिका “भोजपुरी साहित्य सरिता” के पंडित हरिराम द्विवेदी विशेषांक के एह मोका पर विमोचन भइल।\nPrevious Post Previous post: ‘सर्व भाषा ट्रस्ट’ का प्रथम वार्षिकोत्सव सम्पन्न\nNext Post Next post: ‘गणतंत्र दिवस काव्य-संध्या’ का सफल आयोजन


भोजपुरी में पढ़ें: बड़ा अंतर बा पहले के बइठकी अउरी कोरोना काल के बइठकी में | Corona period meaning of words has changed read the satirical articles in Bhojpuri language nodakm– News18 Hindi\nअब समय आ गईल हिय की किसान की समझ आउर समय क देशहित में उपयोग कायल जाय.\nभोजपुरी शब्द के कई गो माने होला. बैइठकी के इस्तमाल होत रहल हा मिल के बइठे-बतिआवे खातिर. अब त बइठकी माने कवनो काम धंधा नइखे. शब्द के संगे अर्थव्यस्था के एही पहलु पर लेखक विचार करत हवें.\nLast Updated : September 22, 2020, 23:12 IST\nत ‘बइठकी’ में किसान अपना समय क उपयोग कई तरह क रचना करे खातिर करेला. चाहे इ कहीं कि किसान खातिन इ समय बहुत जादा रचनात्मक होखे ला. जईसे की एह बेला में किसान बहुत काम अईसन करेला जवन ओकरी सकेती में जिए वाला जीवन के बहुत बढ़िया बना देवेला. आज की जबान में कहीं त ‘बइठकी में किसान आपन छोटमुट काम खुद से क के दुसरे असरा पर ना जिएला.’\nBhojpuri Articles bhojpuri language Bhojpuri News


युवा Archives - Bhojpuri Live\nin : दुनिया, युवा, स्पोर्ट्स\nइंग्लैंड रविवार के लॉडर्स मैदान पर खेलल गइल फाइनल में न्यूजीलैंड के सुपर ओवर में हरा के आईसीसी विश्व कप-2019 के विजेता बन गइल . टॉस जीतकर पहले बल्लेबाजी करे उतरल न्यूजीलैंड के टीम निर्धारित 50 ओवर में 241 रन बनाइलस जेके जवाब में इंग्लैंड की शुरुआत बेहद खराब रहल . नियमित अंतराल पर ओकर विकेट गिरते गइल , लेकिन …\nजॉनी गेंदबाजों के उम्दा प्रदर्शन और बेयरस्टो के लगातार दोहरा शतक बनवला के कारन इंग्लैंड विश्व कप के अहम मुकाबले में न्यूजीलैंड के 119 रन से हराकर सेमीफाइनल में प्रवेश कर लिहले बा । इंग्लैंड के आठ विकेट पर 305 रन के जवाब में कीवी टीम 45 ओवर में 186 रन पर आउट हो गईल । इंग्लैंड 1992 के बाद …\nin : देश, युवा, स्पोर्ट्स\nकेनिंग्टन ओवल मैदान पे रविवार को खेलल गइल विश्व कप-2019 में भारत लगातार दूसर जीत दर्ज केइले बा . वनडे क्रिकेट में इ भारत के ऑस्ट्रेलिया पर 50वीं जीत बा . टॉस जीतकर कोहली पहले बल्लेबाजी करे के निर्णय लिहले जौन कि सही रहल . धवन और कोहली दमदार बल्लेबाजी करके आपन टीम के विश्व कप में अब तक के …\nप्रधानमंत्री नरेंद्र मोदी मालदीव के राष्ट्रपति इब्राहिम मोहम्मद सोलिह के टीम इंडिया के क्रिकेटर्स के ऑटोग्राफ वाला बल्ला भेंट कइलें . दूसरी बार प्रधानमंत्री बने के बाद नरेंद्र मोदी के इ पहली विदेश यात्रा बा . मालदीव के खेल मंत्री अहमद महलूफ बीसीसीआई से मालदीव की क्रिकेट को गोद लेवे के अपील कइले बाने . महलूफ कहलें कि जे तरह …\nयूपी बोर्ड के दसवीं और बारहवीं के नतीजा घोषित हो गईल बा | दसवीं क्लास में 80.07 प्रतिशत छात्रन पास हउवे और बारहवीं क्लास में 70.06 प्रतिशत छात्रन के कामयाबी मिलल बा . दुनो कक्षाओं में लइकिन लोगन ही लइका लोगन से आगे बानी | 10 कक्षा में कानपुर के गौतम रघुवंशी और 12वीं में बागपत के तनु तोमर अव्वल …\nगोरखपुर से भोजपुरी अभिनेता रवि किशन के मिलल बीजेपी से लोकसभा के टिकट\nin : अपना प्रदेश, युवा, राजनीति\nलोकसभा चुनाव 2019 के लिए बीजेपी आपन उम्मीदवारन के एक और लिस्ट जारी कएले बिया . बीजेपी आपन 21वीं सूची में उत्तर प्रदेश की7लोकसभा सीटन पर प्रत्याशी उतरले बिया . पार्टी गोरखपुर से भोजपुरी अभिनेता रवि किशन के मैदान में उतारले बिया . साथे शरद त्रिपाठी का टिकट काटकर संतकबीर नगर से प्रवीण निषाद को मैदान में उतारा है. जूता …\nबेगूसराय सीट से CPI के टिकट पर कन्हैया कुमार\nin : देश, युवा, राजनीति\nबिहार : महागठबंधन की ओर से टिकट ना मिले के बाद अब छात्र नेता कन्हैया कुमार बेगूसराय सीट से ही CPI की टिकट पर लोकसभा चुनाव लडिहें. एकर घोषणा CPI के बिहार इकाई के सचिव सत्यनारायण सिंह पटना में करलें . कन्हैया कुमार की दावेदारी के बाद अब बेगूसराय लोकसभा सीट के लड़ाई बहुत घमासान हो गइल बा , काहें कि …\nIPL ओपनिंग सेरेमनी पर खर्च होए वाला राशि भारतीय सेना के दान दिहल जाइ .\nचेन्नई: भारतीय क्रिकेट कंट्रोल बोर्ड (बीसीसीआई) पुलवामा आतंकी हमले के चलते IPL मैच की ओपनिंग सेरेमनी के रद्द होवे के एलान कर दे ले रहल . बोर्ड कहले रहल कि ओपनिंग सेरेमनी पर खर्च होए वाला राशि को भारतीय सेना की मदद के लिए दान दिहल जाइ . आईपीएल (IPL) के उदघाटन समारोह पर हर साल बोर्ड तकरीबन 20 करोड़ रुपये की खर्च …


मध्यमांचल विकास क्षेत्र, नेपाल - विकिपीडिया\nमध्यमांचल विकास क्षेत्र, नेपाल\nमध्यमांचल विकास क्षेत्र नेपाल के पाँच विकास क्षेत्रन में से एगो विकास क्षेत्र ह। इ नेपाल के मध्य में स्थित बा। एकर पूर्व में पूर्वांचल विकास क्षेत्र, पश्चिम में पश्चिमांचल विकास क्षेत्र तथा उत्तर में चीन के तिब्बत तथा दक्षिण में भारत के बिहार स्थित बा। मध्यमाञ्चल के मुख्यालय काठमांडु में स्थित बा। मध्यमाञ्चल में3गो अंचल तथा 19 गो जिला कुल बाड़ें।\nमध्यमांचल विकास क्षेत्र (मध्यमाञ्चल)\nपशुपतिनाथ में बागमती नदी, नेपाल\nजनकपुर, बागमति, नारायणी\n27,410 किमी2 (10,583 वर्ग मील)\n352/किमी2 (912/वर्ग मील)\nमध्यमांचल विकास क्षेत्र के अवस्थिती\nमध्यमांचल विकास क्षेत्र नेपाल के चौथा सबसे बड़हन विकास क्षेत्र ह जेकर क्षेत्रफल बा 27,410 किमी2 (10,580 वर्ग मील) लेकिन जनसंख्या के हिसाब से इ विकास क्षेत्र सबसे बड़ ह। अहिजा के जनसंख्या बा 9,656,985 ब्यक्ति; एकर जनसंख्या घनत्व दूसर क्षेत्रन से उच्च बा 352.3 ब्यक्ति/किमी2 बा।\nकाठमांडु घाटी एहि विकास क्षेत्र में पड़ेला जेकर क्षेत्रफल बा 950 किमी2 (370 वर्ग मील); एकर लंबाई पुरब से पश्चिम कि ओर 35 किमी (22 मील) बा आ चौड़ाई उत्तर से दक्खिन ओर 30 किमी (19 मील) बाटे।\nमध्यांचल विकास क्षेत्र के महत्वपूर्ण नदियन में बाड़ी बागमती, जवन कोशी के सहायक नदी हई। इ काठमान्डु से होते हुए बहेली आ गंगा नदी में जा के मिल जायेली। हिन्दू अउर बुद्ध धर्म के लोगन द्वारा बागमती नदी के पवित्र नदी मानल जाला।\nइ क्षेत्र के दूसर कुल नदी बाड़ी जा कमला, लखनदेई अउर विष्णुमती; इ तीन छोट नदी बागमती के सहायक नदी हई जा।\nइ क्षेत्र के महत्वपूर्ण शहर कुल बाड़े जा काठमांडु, पाटन, भरतपुर, भक्तपुर, भैरहवा, ललितपुर, नगरकोट आ जनकपुर। अन्य उल्लेखनीय जगह कुल बाटे खोकना, हेटौडा, हरिसिद्धी, गोदावरी, इत्यादी।\nइ क्षेत्र में3गो अंचल आ 19 गो जिला कुल बाटे:\nजनकपुर 2,837,481 9,669 293.56धनुषा, दोलखा, महोत्तरी, रामेछाप, सर्लाही जिला, सिन्धुली\nबागमति 3,843,596 9,428 407.7 8 भक्तपुर, धादिंग, काठमांडु, काभ्रेपालचोक, ललितपुर, नुवाकोट, रसुआ, सिन्धुपालचोक\nनारायणी 2,975,908 8,313 358.05बारा,चितवन, मकवानपुर, पर्सा, रौतहट\nकुल 9,656,985 27,410 352.3 19\n↑ 1.0 1.1 "National Population and Housing Census 2011" (pdf). Central Bureau of Statistics. Kathmandu, Nepal. नवंबर 2012. पहुँचतिथी 12 अक्टूबर 2013.\n↑ "Nepal: Administrative Division". City Population. पहुँचतिथी 12 अक्टूबर 2013.\n↑ "Regions of Nepal". Statoids. 2012-12-07. पहुँचतिथी 12 अक्टूबर 2013.\n"https://bh.wikipedia.org/w/index.php?title=मध्यमांचल_विकास_क्षेत्र,_नेपाल&oldid=645710" से लिहल गइल\nLast edited on 29 नवंबर 2018, at 05:07\nएह पन्ना पर आखिरी बेर संपादन 29 नवंबर 2018 के 05:07 बजे भइल रहल।


मनोज कुमार झा – टटका खबर\nराजद अपना राज्यसभा उम्मीदवारन के नाम बतवलसि\nपटना 11 मार्च (वार्ता). राज्यसभा चुनाव में राजद बिहार से अपना गोल के दू गो उमीदवारन के नाम आजु जारी क दिहलसि. राजद के प्रदेश अध्यक्ष रामचन्द्र पूर्वे राष्ट्रीय महासचिव भोला यादव का मौजूदगी में एहिजा राजद के प्रदेश कार्यालय में संवाददाता सम्मेलन बोला के कहलन कि राजद गोल के राष्ट्रीय अध्यक्ष लालू प्रसाद यादव


Bhojpuri: जीतेंद्र उर्फ जीतू जी के लभ स्टोरी उनका फिल्मन जइसन ही रंगीन आ जीवंत रहल बा | Rudra Education Desk\nHome Entertainment Bhojpuri: जीतेंद्र उर्फ जीतू जी के लभ स्टोरी उनका फिल्मन जइसन ही...\nBhojpuri: जीतेंद्र उर्फ जीतू जी के लभ स्टोरी उनका फिल्मन जइसन ही रंगीन आ जीवंत रहल बा\nलइका कॉलेज में अपना प्रेयसी के इंप्रेस करे खातिर जीतेंद्र के हेयरस्टाइल आ लुक कॉपी करsसन. जीतेंद्र के फिल्म जेतना रंगीन रहे, ओकर गाना भी ओसहीं डांस आ बीट से भरल रहे. अपना संघर्ष के दिन के साथी राजेश खन्ना जइसन जीतू जी पर भी अविवाहित, विवाहित सभ महिला कुर्बान रहली सन. महाराज ओह दौर के पति लोग के जीतू जी हरजाई लेखां लागस, जे ओकरा पत्नी पर अपना शख्सियत के मोहपाश फेंक देले होखस.\nजइसे सभके चहेता जीतू जी के फिल्म रंगीन रहली सन, ओसहीं उनके निजी जीवन में लभ स्टोरी भी रंगीन अउरी जवान दिल रहल. हाँ बाकिर उनके जिनगी में जुदाई आ दिल टूटला के पतझड़ भी आइल. आज फिल्मी सुग्गा ले आइल बा उनके फिल्मन जइसन रंगीन लभ स्टोरीज के संकलन, पढ़ीं आ आनंद लीं.\nउनके पत्नी शोभा कपूर के चलते कइसे उनके जान बचल\nजीतू जी के कपड़ा उजर रहे बाकिर उनके जीवन रंगिनीयत से भरल रहे. जीतू जी के करियर 1960 से 90 के बीच खूब चलल. लगभग 200 फिल्मन से 121 गो फिल्म उनके बॉक्स ऑफिस पर गर्दा उड़वलस. उनके पहिला हिट फिल्म रहे फर्ज आ ओकर गाना ‘मस्त बहारों का मैं आशिक’ में उनके सफेद पैंट आ जूता उनके ट्रेडमार्क बन गइल. जीतू जी के पत्नी शोभा कपूर बचपने से जीतेंद्र के चाहत रहली. ऊ 14 साल के उमिर में जीतेंद्र से मिलली आ उनके हो गइली. उनके आ जीतेंद्र के लभ स्टोरी लगभग 6-7 साल से प्रेमी-प्रेमिका के रूप में चलल अउरी बाद में दुनू जाना 1974 में एगो सामान्य आयोजन में बियाह कर लिहल लोग.\nजीतेंद्र उनके जीवन के एगो बड़ घटना बतावेलें. ऊ 1976 में 12 अक्टूबर के दिने मुंबई से मद्रास के फ्लाइट पकड़े वाला रहलें. ओह दिन करवा चौथ रहे अउरी उनके पत्नी शोभा उनके जाए से मना कइली ताकि ऊ आपन व्रत जीतेंद्र के देख के तूर सकस. जीतेंद्र हालांकि जरूरी काम से जात रहलें एही से एयरपोर्ट चल गइलें. बाकिर फ्लाइट लेट रहे त वापस घरे आ गइलें कि व्रत तुरवा के जइहे. इहाँ उनके पत्नी व्रत तूरला के बाद रोक लेहली, कहली कि अगिला दिने जाएब.\nकुछ देर बाद ऊ खिड़की पर खड़ा रहलें त देखत बाड़ें कि एगो बड़ आग के गोला आसमान से धरती के ओर गिरsता. ओकरा बाद उनके फोन घनघनाए लागल, लोग लागल उनके कुशल मंगल पूछे. दरअसल इंडियन एयरलाइन्स के ऊ फ्लाइट जेकरा से जीतेंद्र जाए के रहलें, ऊ इंजन के खराबी के चलते क्रैश कर गइल रहे अउरी ओमें सवार 95 लोग मर गइल रहे. जीतेंद्र एकरा के आपना पत्नी के माँगल सौभाग्य मानेलन.\nड्रीम गर्ल हेमा मालिनी के ड्रीम बॉय बनत-बनत, स्टोरी से काहें बाहर हो गइलें जीतेंद्र\nजीतेंद्र हेमा मालिनी के प्यार में पड़ गइल रहलें. दूनू जाना दुल्हन के सेट पर पहिला बार मिलल रहे लोग. हेमा जबकि धर्मेन्द्र के बेतहाशा प्यार करत रहली, जीतेंद्र के ऊ खाली दोस्त मानस. जीतेंद्र के पसंदगी अउरी हेमा आ धर्मेन्द्र के बीच के अफेयर के भनक हेमा के परिवार में लाग गइल. हेमा मालिनी के परिवार ई कबो ना चाहत रहे कि धर्मेन्द्र से उनके बियाह होखे काहे कि ऊ शादीशुदा रहलें अउरी उनके चार गो बेटा बेटी रहलें. हेमा के परिवार जीतू जी से उनके बियाह करे खातिर तइयार रहे. बिना केहू के बतवले जितेंद्र के परिवार अउरी हेमा के परिवार मिल के दुनू जाना के बियाह करावे खातिर एक जगह इकट्ठा भइल. ई खबर बंबई धर्मेन्द्र के लगे पहुंचल. धर्मेन्द्र आनन फानन में जितेंद्र के तब गर्लफ्रेंड रहल शोभा के लेके पहुँच गइलें. धर्मेन्द्र हेमा के घरे गइलें जहां सभे मौजूद रहे. बड़ा नाटकीय ढंग से धर्मेन्द्र के जिद कइला पर हेमा मालिनी के साथे अकेले कमरा में बात करे दिहल गइल. एने शोभा भी ओहिजा रहली आ जितेंद्र अउरी हेमा के परिवार रूम के बाहर रहे. हेमा रूम से बाहर लोराइल आँख लेके निकलली आ कहली कि ऊ धर्मेन्द्र से ही बियाह करीहें. जितेंद्र के परिवार एह बात पर गुस्सा में घर से निकल गइल अउरी बाद में जितेंद्र अउरी शोभा के बियाह करा दिहल.\nरेखा आ श्रीदेवी से भी जुड़ल जीतेंद्र के नाम\nअइसन फिल्मी दुनिया के जानकार लोग दावा करेला कि ‘एक बेचारा (1972)’ फिल्म के शूटिंग के बेरा ही रेखा अउरी जितेंद्र के बीच नजदीकी बढ़ल रहे. हालांकि रेखा के चलते जीतेंद्र के कई गो फिल्म भी मिलल. बाकिर दुनू जाना में दूरी तब आ गइल जब ऊ एगो जूनियर आर्टिस्ट के सामने ई कहि दहलें कि रेखा त उनका खातिर टाइम पास हई. रेखा उनका से आपन रिश्ता खत्म कर लेहली.\nजीतेंद्र आ श्रीदेवी के बीच भी करीबी बढ़ल रहे जब ऊ लोग हिम्मतवाला फिल्म के शूटिंग करत रहे लोग. ई फिल्म आ दुनू जाना के जोड़ी खूब हिट भइल रहे. ई लोग साथ में ‘जानी दोस्त’, ‘जस्टिस चौधरी’ फिल्म कइल लोग. दुनू जाना के नजदीकी के चर्चा फिल्मी दुनिया में एतना बढ़ गइल कि जीतेंद्र के बीवी शोभा परेशान हो गइली. ऊ एक बार श्रीदेवी के भोजन पर भेंट कइली अउरी ओह मीटिंग के बाद जितेंद्र आ श्रीदेवी के रिश्ता खत्म होखे लागल आ फेर दुनू जाना के रास्ता कबो ना टकराइल.\nजीतू जी आपन बुढ़ापा के अब लुत्फ ले रहल बाड़ें. उनके पत्नी उनका साथे रहेली. उनके बेटी एकता कपूर टीवी के दुनिया के स्थापित निर्माता बाड़ी आ बेटा तुषार कपूर अभियो संघर्ष ही करत बाड़न.\n(लेखक मनोज भावुक भोजपुरी सिनेमा और साहित्य के जानकार हैं.)\nTags: Article in Bhojpuri, Bhojpuri, Bhojpuri Articles\nFIRST PUBLISHED : June 22, 2022, 17:14 IST\nArticles in Bhojpuri\nJitendra love Story\nJitendra-Sridevi love Story\nPrevious articleBhojpuri में पढ़ें- भगवान जगन्नाथ जी के ‘बेमार’ परला के रहस्य\nNext articleGST: बिना ब्रांड वाले उत्पादों पर जीएसटी न लगाने की मांग, नहीं तो करोड़ों लोगों पर पड़ेगी महंगाई की मार


बिहार के हर जिला में संगीत कॉलेज – टटका खबर\nबिहार के कला संस्कृति आ नवही मामिलात के मंत्री शिवचन्द्र राम काल्हु पटना में पत्रकारन के बतवलन कि राज्य के सगरी जिलन में संगीत क़लेज खोलल जाई. आ पटना के भारतीय नृत्य कला मंदिर में संगीत विशंवविद्यालय का स्थापना कइल जाई.\nएह काम ला पहल शुरू हो गइल बा.\nTags: संगीत कॉलेज


खेसारीलाल यादव के जबरदस्त एक्शन से भरल होखी ‘तेरी कसम’ – Anjoria\nभोजपुरी सिनेमा के सुपर स्टार खेसारीलाल यादव के सिक्का आजुकाल्हु जोरदार चलत बा इंडस्ट्री में. खेसारीलाल यादव के ‘सपूत’ बिहार में सफलता के डंका पीटले बिया त एगो दोसर फिलिम ‘बलमा बिहार वाला’ प्रदर्शन ला तइयार बा. बाकिर सबले अधिका चरचा होखत बा उनका ‘तेरी कसम’ के आ इहो फिलिम जल्दिए रिलीज होखी. एहमें खेसारीलाल यादव के जबरदस्त एक्शन देखे के मिली दर्शकन के. साथही एहमें खेसारी के एगो नया लुको देखे के मिली एहमें.\n’सईयाँ तूफानी’ विक्रान्त के तेवर


कुशीनगर में फंदा से लटकल मिलल गर्भवती महिला के लाश – टटका खबर\nकुशीनगर में फंदा से लटकल मिलल गर्भवती महिला के लाश\nकुशीनगर 29 मार्च (वार्ता). कुशीनगर के खड्डा इलाका में संदिग्ध हालात में एगो गर्भवती महिला के लाश फंदा से लटकल मिलल.\nपुलिस सूत्र बतवलें कि शाहपुर नौका टोला के भीखन के इकलौता बेटा संतोष के बिआह महराजगंज के घुघली इलाका के चैनपुर गाँव के रमाशंकर के बेटी अम्बा से दू बरीस पहिले भइल रहुवे.\nशादी का बाद एक बरीस ले त सबकुछ ठीकठाक लागल बाकिर एनो कई महीने से दुनु में कवनो बाति ले के अनबन चलत रहुवे. दू दिन पहिले संतोष के पिता भीखन महराजगंज के सिसवा बाजार के खेरसारी टोला में अपना पुरनका घरे गइल रहलें आ एहिजा उनुकर पत्नी सोनपती, बहू अंबा, आ बेटा संतोष रहलें.\nबुध का साँझो कवनो बाति लेके मरद मेहरारू में झगड़ा हो गउवे. एकरा कुछ देर बाद लोग देखल कि झोपड़ी के बांस में अंबा के लाश ओकरा दुपट्टा से लटकल रहुवे.\nजानकारी मिलला पर पुलिस चहुँपल आ लाश कब्जा में लेके पोस्टमार्टम खातिर भेजववलसि आ मरेवाली के मरद आ ससुर के गिरफ्तार कर लिहलसि.\nअम्बा के नइहर वालन के कहना बा कि दहेज खातिर लोग ओकरा बेटी के मार दिहले बा.


Bhojpuri में पढ़ें- लखनऊ से पहिले इलाहाबाद में चलल विधानसभा - Polkhol India : polkholindia.com, पोलखोल इंडिया, Pol khol Post, India Polkhol\nBhojpuri में पढ़ें- लखनऊ से पहिले इलाहाबाद में चलल विधानसभा\nपांचि गो प्रदेशन में जब चुनावी लड़ाई के बिगुल फूंका गईल बा, तब हमनी के इतिहास में झांकि के कुछ खोजल जाउ त बड़ा आनन्द आई. एहि प्रदेशन में भोजपुरिया माटी वाला बड़का राज्य उत्तर प्रदेश भी बा. जब बतावल जाइ कि बहुत पहिले एकर नाम उत्तर प्रदेश ना रहे, त इ बात कुछ अलगा बटले बा. इहो जानल केतना मजेदार बा कि लखनऊ में जवन इ एतना बड़का विधानसभा बनल बा, पहिले एकर\nबइठकी लखनऊ के बहरा तब के इलाहाबाद अऊर आज के प्रयागराज में भी भईल रहे. अउर त अउर, विधनसभा के बहरा जवन गोविंद बल्लभ पंत जी के एतना बड़का मूर्ति लागल बा, उनका पहिले भी एगो मुख्यमंत्री रहले.


लड्डूचोर - साहित्यप्रीत\n-नीतू सुदीप्ति ‘ नित्या’\nशहर के सबसे धनी सेठ दीनानाथ के घरे आजु देवाली के खूबे चहल – पहल रहे . उनुकर पंचतल्ला अलीशान बंगला ‘मालती पैलेश’ के भुकभुकिया बवलन से सजावल जात रहे . दू – चार गो नोकर माटी के दीया बारे खातिर तीसी के तेल में रुआ के बात्ती डुबा – डुबा के रखत रहन स .\nसांझि खा लछमी आ गनेश जी के पूजा होखे के रहे . दीनानाथ के घरही में पहिलका आ दोसरका ताला प कपड़ा के होलसेल के बड़ – बड़ दू गो दोकान रही स .\nपूजा में ख़ास – ख़ास एकावन गो दोस्त दोकानदारन के आवे के नेवता दिआइल रहे . ऊ सभ लोग खातिर घीव के मोतीचूर के लड्डू बनल रहे आ गंहकिन के बाटे खातिर डालडा के .\nमलमल के कुरता आ पियरी धोती पहिनले, माथा प रोरी के टीका लगवले दीनानाथ पूजा के आसनी प बइठल रहन . उनुकरे बगल में उनुकर मेहरारू मालती भी लाल रंग के बनारसी साड़ी पहिनले सोना के गहना से लदाइल बइठल रही . उनुकर बड़का बेटा राहुल पूजा के सरजाम जुटावत रहन . छोटका बेटा रवि दोकानदारन के स्वागत में लागल रहन .\nपंडीजी पीपा के सेनुर में घीव मिला के ओकरे से दोकान के पोताइल देवाल प ‘स्वस्तिक’ के चित्र बनवले . फेरु ‘ॐ’, ‘शुभ – लाभ’ आउर ‘पन्दरहवा मंतर’ लिखि के जोर – जोर से मंतर पढ़ि के गनेस जी आ लछमी जी, कपड़ा नापे वाला मीटर, खाता, बही, कलम आउर बड़का -बड़का दू गो गल्ला के पूजा करवावे लगलें .\nचानी आ माटी के गनेस – लछमी जी मखमल के पीयर – पीयर गोटा चढ़ावल झालर वाला वस्त्र पहिनले कमल के फूल प बइठल रहीं जा . सभ लोग हाथ जोरि के ऊ दूनों भगवान से धन आ बुधी मांगत रहे . गनेस जी का चरन प फल, मेवा आ लड्डू चढ़ल रहे आ लछमी जी के चरन प ढ़ेरिखा चानी के सिक्का आ नोट चढ़ल रहे .\nआरती कइला का बाद जब परसाद के रूप में ऊ एकावनो दोकानदार के बड़का – बड़का डिबा में एक – एक डिबा घीव के लड्डू दिआए लागल, त ओह में भरले लड्डू के एगो डिबा कम हो गइल .\nदीनानाथ के डरे राहुल के होंठ प फेफरी परि गइल, “बाबूजी, लड्डू से भरल एगो डिबा कम हो गइल .”\nदीनानाथ खीसी भूत हो गइलें . बाकिर सामने मेहमान लोग रहन एही से ऊ उपरिये मन से सांत भइले .\nऊ गनेश जी के घीवे के लड्डू से भोग लगवले रहन . ओकरे के ऊ अंतिम दोकानदारन के देले आ मन में खीस आ होंठ प सूखल मुसुकी भरि के सभ दोकानदारन के बिदा कइलें .\nजब सभ केहू चलि गइल त उनुकर परा गरम हो गइल, “कवन साला चोर बा, जवन हमार एगो डिबा घीव के लड्डू चोरा लेलस हम ओकरा के ज़िंदा ना छोड़ब .”\n“अगर हमनी के ओही लड्डू से गनेश जी के भोग ना लगवले रहतीं जा, तs आजु हमनी के नाक कटि जाइत .” मालती भी खिसिआइल रही .\nदसो नोकर हाथ जोड़ि के गिड़गिड़ात रहन स, “मालिक, हमनी के मोतीचूर के लड्डू नइखीजा चोरवले . कवनो दोसर अदिमी चोरवले बा .”\n“छोड़ीं ना बाबूजी, एगो डिबा लड्डू चोरी हो गइल त का भइल ? लीं, परसादी खाईं आ ख़ुशी से देवाली मनाईं .” रवि बाबू – माई के परसादी देत कहले .\nहरियर लान में दीनानाथ मेहरारू आ बेटन के जवरे छुरछुरी, चरखी आउर कुछु बम – पड़ाका छोड़ि के कपड़ा बदले घर के भीतरे चलि गइले .\nऊ आपन कमरा में जाते रहन कि माई – बाबू के छोटहन कमरा से उनुका हँसे के आवाज सुनाई देलस . ऊ खिड़की से झांकि के देखलन . ई देखि के उनुकर गोड़ के नीचे से एक हाथ जमीन सरकि गइल कि चोरी गइल ऊ भरल लड्डू के डिबा सामने टेबुल प खुला पड़ल बा . खीस के मारे उनुकर खून खउल गइल .\nतबहीं माई के बोली सुनाइल, “केतना साल बाद आजु ई घीव के लड्डू हमरा खाये के मिलल बा . जरुर ई रउआ के बबुआ देले होई हमरा खातिर .”\n“ना, हम चोरा के लिआइल बानी .” बाबू लड्डू खाते कहलें .\n“चोरा के !”\n“अरे, गते से बोलs, ना त केहू सुन लीही .”\n“बाकिर रउआ, का जरुरत रहे अपने घर में लड्डू चोरावे के ?” माई हैरान होके पुछली .\n“ई हमार एकलउता बेटा हमार सभ कारबार हमरा से छीन के खुदे सेठ बनि गइल आ हमरा के पागल होखे के हाला उड़ा के घर में बइठा दिहलस .\nआजु गनेस जी के आ लछमी जी के सोना के झुलुआ प झुलावत रहे बाकिर आपन बुढ़ माई – बाबू के सूते खातिर दू गो टूटल खटिया देले बा . हमनी के अपनहीं घर में हर चीज खातिर मोहताज हो गइल बानी स आ अपने बेटा – पतोह के आगा हाथ पसारे के पड़ेला . हमनी के मीठा बहुते पसन रहे एही से ऊ एगो डाक्टर से कहवा के हमनी दूनों कोई के चीनिया के रोगी बना दिहलस कि हमनी के रोज – रोज खीर, सेवई आ मिठाई के फरमाइश ना करिजा . लइकाई में हम दीनू के आपन हिस्सा के मिठाई खिया देत रहलीं, बाकिर आजु….”\n“छोड़ीं ना, आजु तेवहार के दिन ई कइसन बात कहे लगनीं ! लीं, लड्डू खाईं .” बाबू के आंखि में आवत लोर के देखि के माई उनुकर बात कटली .\nकुल्हि बात सुन के दीनानाथ के आंखि से झरs – झरs लोर गिरे लागल . उनुकर गोड़ मन भर भारी हो गइल .\nऊ गते – गते दरवाजा का ओर बढ़लें . लड्डूचोर से माफ़ी मांगे खातिर .


अपने देसवा नीक बा : संतोष पटेल जी | जोगीरा\nHome भोजपुरी साहित्य अपने देसवा नीक बा : संतोष पटेल जी\nए भाई ! ए भाई !\nशमीम भाई के घर कवन ह? – डाकपिउन चिकटोली चौक खड़ा हारून से पुछले।\nकेकर घर के पता पूछत बाड़ हो डाक बाबू ? – हारून पूछलें।\nशमीम भाई के घर के – डाकपिउन कहले।\nकवनो चिठ्ठी पाती आईल बा का ? -हारून पूछलें।\nहाँ, साईट सउदिया से आयिल बा – डाकपिउन कहलें।\nहारुन हाथ से इशारा करत बतवलें – हउवे नू घर ह शमीम के, टूटलका जफडी के गेट वाला।\nशमीम के दुआरी पर डाकपिउन उनकर नाम के हांक लगावे लगलन। शमीम झप से घर से बहरी आ के चिठ्ठी लेत डाकपिउन से पुछले। कहवाँ से आइल बा चिठ्ठी डाक बाबू। शमीम के हांफी दूफी धई लिहलस कि कइसे जानी कि केकर ह?\nरेयाज नाव लिखल बा आ सऊदी लिखल बा।\nहं, हं, डाक बाबू, हमार जेठ बेटा के नाव ह। बबुआ चिठ्ठी लिखले बा। दू महीना पहिले रेयाज सउदिया गइल रहले। दू साल लागल रहे उनका पासपोर्ट बनवावे आ वीसा लेवे में। दिल्ली आ बंबई के दलालन के चक्कर लगावत लगावत गोड खिया गइल रहे। एतने ना दस परसेंट पर साठ हज़ार कर्ज काढ़ के रेयाज के सऊदी के फ्लाइट भइल रहे।\nचिठ्ठी हाथ में लिहले शमीम सोचते रहलें कि एतने में शमीम के जानना नसीम आपन मड़ई से बहरली। सभ कुछ देखला के बादो उनका कुछु समझ में ना आवत रहे। दरअसल दुनु पारानी पढल लिखल ना रहे लो। चिट्ठी देख के दुनु जाना रेयाज के हाल चाल जाने ला बेहाल हो गइलें। चिट्ठी बचावावे खातिर दुनु जाने बेयाकुल हो गइल लो । हार पाछ के दुने बेकत आपन मोहल्ला के नुरैन वकील भीरी गइल लोग चिट्ठी बचावावे ला।\nशमीम कहले – सलामलेकुम वकील साहेब। तनी हई हमार बेटा के चिठ्ठी बांच दी ना।\nवकील साहेब चिट्ठी पड़े लागले। चिठ्ठी के मजमून बा –\nअब्बा आ अम्मी, सलाम, हम त बड़ा दिकदारी से इहाँ बानी। उमेद बा तू लो खैरियत से होखब लो। हमरा मालूम बा कि बड़ा तपीसवा से हमरा के भेजले बाड़ लो। इ हमरे जिद रहे। कइसे कइसे पैसा के इंतजाम भईल। बहिन सन के विआह आगे टार के हमरा के इहा भेजे ला सब दुःख उठवले बाड़ लो।\nअब्बा, हमरा संगे गलत भइल बा। उहाँ एजेंट कहलस निमन काम करे के मिली बाकिर एहिजा मुकर गइल आ हमारा से दोसर काम लिहल जाता। हमरा एजेंट कहले रहे कि प्लांट के काम करे के बा। इहाँ तेल पाईप लाइन पर काम करे के पडत बा। इहाँ हम लोहा के पाइप कान्हा पर ढोवत बानी। एक सबेरे से रात ले पाईप कान्हा पर ध के तीन तीन मंझिला पर चढ़े उतरे के पडत बा।\nइहाँ जवन काम बा उ हमरे करे के बा। ना काम करब त दूर दूर तक कुछ नइखे खाली बालू बालू बा। केहु तरेह दिन काटत बानी। रहे के इंजताम इहे बा कि गाय गोरु, भेड़ बकरी खानी रहे के पडत बा। अब दू महीना हो गइल बा। खाना पीनो घर लेखा नइखे। अब्बा अम्मा के मत बतइह कि हमार एक दिन गोड बिछला गइला पर कमर के चोट आ गइल बा। अभी कमजोरी बुझाता आ उठे बैठे में दिक्कत बा। हमार मन एक तिल भर नइखे लागत। अब्बा हो !हमरा माफ़ कर दिह।\nहमरा से लमहर गलती हो गइल बा। हमरा माफ़ कर द लोग। हमरा के केहू तरह बोला ल लो। हम जानत बानी हमरा चलते तू लो ढ़े खा करजा में डूब जइब$ बाकिर हम वादा करत बानी घरे आ के खूब मेहनत कर के करजा उतार देम। तोहरा लोग के काम के हाथ बताएब। कान्हा आ हाथ में के ठेला पड़ गइल बा, कमर के दर्द आ कमजोरी अब नइखे सहात। अब्बा हो, अब बुझा गइल, कुल्ह मिला के अपने देसवा निमन बा।\nएने वकील साहेब चिठ्ठी बाँचत रहले आ ओने शमीम के गमछा आ नसीम के आँचर लोर से ओद भइल जात रहे।\nपिछला लेखभोजपुरी के गौरव पंo गणेश चौबे : राजेश भोजपुरिया\nअगिला लेखभोजपुरी कथा साहित्य के मजगूत खम्हा डॉ आशा रानी लाल : संतोष पटेल\nRasool – The Godfather of Bhojpuri Folk


स्वतंत्र भारत के झांकी : भाग –7- Decoding Dream India\nFebruary 21, 2021 June 9, 2016 by Gaurav Singh\nअध्याय – 1 “राष्ट्र एकीकरण के चुनौती -७”\nअभी तक ले हमनी के देखनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर, जूनागढ़ अउरी हैदराबाद के एकीकरण करे में सफल भईले जा| एह कड़ी में मूल रूप से कश्मीर के एकीकरण के कहानी के बारे में चर्चा होई| जम्मू कश्मीर मूल रूप से 1846 में एगो स्वतंत्र राज्य बनल रहे| लगभग चौदहवी शताब्दी तक कश्मीर के राजतंत्र के बागडोर बौध आ हिन्दू राजधर्म के हाथ में ही रहे|\nअकबर के आक्रमण के बाद कश्मीर में 1587 तक मुस्लिम शासन चलल आ मुग़ल शासन के एगो हिस्सा बनल| लगभग दू सौ साल तक बढ़िया से मुग़ल शासन चलल लेकिन ओकरा बाद मामला गडबडाए लागल रहे| लगभग 1752 के आस पास मुग़ल शासन के बागडोर अफगानिस्तान के अहमद शाह अब्दुल के हाथे चल गईल| एह लोग के शासन लगभग 60-70 साल तक चलल| सन 1819 में एगो सिख शासक महराजा रणजीत सिंह द्वारा जीत लेवल गईल| एह सिख शासक के शासन लगभग 27 साल तक यानी 1846 तक चलल|\nलेफ्टिनेंट जनरल महराजा हरी सिंह जम्मू कश्मीर के शासक रहन जब सत्ता के स्थानांतरण होत रहे| बटवारा के समय इ राज्य महत्वपूर्ण एह से रहे काहे कि बहुत सारा अंतराष्ट्रीय सीमान से जुडाव रहे| पूरब में तिब्बत, उत्तर पूरब में चाइना, उत्तर पश्चिम में अफगानिस्तान| जम्मू कश्मीर हमेशा से मुस्लिम के प्रभाव में रहल बा| पाहिले अतना प्रभाव नइखे लउकल लेकिन विभाजन के बाद से खासकर जम्मू में एकर प्रभाव देखे के मिलल बा| बटवारा के समय लद्दाख वाला क्षेत्र में बहुसंख्यक में बौध धर्म के लोग रहे|\nलेकिन अब समीकरण उ नइखे| चुकी इ राज्य मुस्लिम बहुल होखला के बावजूद बहुत सारा महत्वपूर्ण पद जईसे सरकारी पद अउरी आर्मी में हिन्दू के होखला के शिकायत रहे| 1932 में मुस्लिम समाज के अधिकार के लड़ाई खातिर शेख अब्दुल्लाह के नेतृत्व में ‘आल जम्मू एंड कश्मीर कांफ्रेंस’ के स्थापना भईल| इ उन्हें संस्था ह जवना के नाम बाद में बदल के नेशनल कांफ्रेंस कर देवल गईल| इ संस्था लगातार महाराजा हरी सिंह के खिलाफ आपन मुद्दा लेके विरोध करत रहे| एह खातिर बहुत बार शेख अब्दुल्लाह के जेल में भी डालल गईल रहे|\nसन 1946 में शेख अब्दुल्लाह के नेतृत्व में महराजा हरी सिंह के खिलाफ ‘कश्मीर छोडो’ आन्दोलन के आवाहन कईल गईल| एह आन्दोलन के वजह से शेख अब्दुल्लाह के लम्बा समय खातिर जेल भेज देवल गईल| लेकिन तब तक पूरा राज्य में शेख अब्दुल्लाह के पकड़ बरियार हो गईल रहे| एकरा पीछे एगो गहिराह कारन इ रहे कि शेख अब्दुल्लाह एगो सेक्युलर प्रवृति के नेता रहन जेकर लड़ाई एगो हिन्दू राजा ना बल्कि तानाशाही राजा के खिलाफ रहे| जईसन कि हमनी के पिछलको कड़ी में देखनी जा अलग अलग राज्य के विलीनीकरण खातीर गठित टीम द्वारा लगातार बातचीत कईल जात रहे|\nओही क्रम में जम्मू कश्मीर के प्रधानमंत्री पंडित रामचंद्र काक के मुलाकात वी.पी. मेनन से दिल्ली में भईल| मेनन उनका से विलीनीकरण के बारे में राय लेवल चहले| लेकिन कवनो साफ़ जवाब ना मिलल| माउंटबेटेन काक अउरी जिन्ना के मीटिंग अरेंज करवईले| सब जगह त माउन्टबेटेन काफी तत्परता के साथ भारत में विलय करे खातिर अपील कईले रहन| लेकिन जब जम्मू कश्मीर के बात आइल त ओहिजा न्यूट्रल होखे ढोंग लेखा लागे लागल| जम्मू कश्मीर के प्रधानमत्री के जिन्ना के साथे मीटिंग फिक्स करवावल एगो प्रमाण बा|\nबाकी के राज्य लेखा जम्मू कश्मीर के राजा के खवाईस रहे कि स्वतंत्र राज्य बनावस| चुकी लार्ड माउंटबेटेंन साफ़ साफ़ महराजा हरी सिंह के पहिलही समझा दिहले रहन कि पंद्रह अगस्त के पाहिले-पाहिले कवनो फैसला लेवे के परी ना त राज्य खातिर एगो मुश्किल भरल स्तिथि पैदा हो सकेला| दोसरा शब्द में कही त उनकर कहनाम रहे कि आजादी के राग छोड़ देस| लार्ड माउंट बेटेन महराजा हरी सिंह से अकेले में मिले के कोशिश कईले लेकिन पेट दर्द के बहाना करके ना मिलले| बात ना भईल| देश जईसे आजाद भईल आ अंग्रेज जाए लगले त पाकिस्तान घेरा करके कश्मीर के दखल करे लागल रहे|\nएह घुसपैठ के जईसे अंदाजा नेहरु अउरी पटेल के मिलल ओसाही चौक्काना हो गईले जा| चुकी शेख अब्दुल्ला के सेक्युलर अउरी समाजवादी सोच के चलते कांग्रेस के साथे उनकर संबंध में मजबूती आइल| चुकी कश्मीर छोडो आन्दोलन के वजह से उनका के महराजा हरी सिंह जेल में बंद कर दिहले रहन| अहिजा नेहरु शेख अब्दुलाह के रिहा करवा के एगो बड़ा बढ़िया दाव खेलले| चुकी शेख अब्दुल्लाह के एगो बरियार नेता वाला पहचान बन चुकल रहे| आ नेहरु के लागत रहे कि एकर फायदा उठावल जा सकत बा|\nनेहरु के दाव काफी सही साबित भईल| राजा हरी सिंह प दबाव बना के रिहा करवावल एगो बढ़िया कदम के रूप में आजो देखल जाला| लेकिन महराजा हरी सिंह अभियो स्वतंत्र राज्य बनावल चाहत रहन| शेख अब्दुल्लाह कश्मीर के भारत के साथे जोड़े खातिर आपन हर कोशिश शुरू कर देले| पाकिस्तान में शामिल होखे वाला प्रस्ताव के सख्त खिलाफ हो गईले| एही खिसी जिन्ना के इशारा प पाकिस्तान कश्मीर के साथे भईल स्टैंड स्टील अग्रीमेंट तोड़ देलस| कश्मीर के पेट्रोल, अनाज अउरी बाकी के जरूरी चीजन के लिंक तोड़ देलस| सयाल से जम्मू के बीच वाला रेल सेवा बंद कर देवल गईल| पाकिस्तान कश्मीर के पावे खातिर ताकत के उपयोग करेलागल रहे|\nअभी तक जम्मू कश्मीर के राजा हरी सिंह के विलीनीकरण के फैसला स्पष्ट ना हो पाइल रहे| जम्मू कश्मीर के राजा सोचते रहन तले एकाएक 22 अक्टूबर 1947 में पाकिस्तान के कबाइली कश्मीर प आक्रमण कर दिहलस| इहाँ तक कि मुस्लिम सेना छोड़ अक्रमंकारियन से हाथ मिला लेलस| एह से हमलावरण के हौसला अउरी ताकत बढल| बहुत जल्दिए श्रीनगर से लगभग डेढ़ सौ किलोमीटर दूर मुजफराबाद पहुच गईलसन|\nपरेशांन महराजा हरी सिंह ब्रिगडियर राजेंद्र सिंह से कश्मीर बचावे के आदेश दिहले| हजारों हमलावरन प राजेंद्र सिंह भारी परलन| डोमेंल अउरी उरी के बीच एगो पूल रहे| सबसे पाहिले डोमेंल अउरी उरी के बीच के पूल के ध्वस्त करके कम से कम दू दिन तक ओकनी के रोकलन जवन एगो बहुत बड राहत रहे| अफ़सोस कि हमलावरण से मुकाबला करत करत ब्रिगेडियर शहीद हो गईले| श्रीनगर से लगभग पचास किलोमीटर दूर बारामुला पहुचत-पहुचत हमलावर आपन रंग देखावे लागल रह सन| लूटपाट औरी बलात्कार जईसन घिनौना कृत्य प उतर गईल रहसन| ओकनी के ना सिर्फ हिन्दू बल्कि सिख, इसाई, इहाँ तक कि मुस्लिम महिला के भी टारगेट करत रहसन|\nदोकान जरावे लगालसन, जनानी जोरे जोर जबरजस्ती, लूटपाट जईसन काम प उतर आइलसन| पूरा बारामुला मुसीबत में आ गईल रहे| पाकिस्तान के हाथे कश्मीर ना लागल ओकरा पीछे एह लूट के भी एगो कारन के रूप में देखल जाला| पहिला बात इ कि बारामुला के तबाह लोग एह लूटेरन के विरोध करे लागल| दूसरा बात इ कि राजा लगे कि दू दिन के समय मिल गईल ताकी आपन प्रतिक्रिया करके कश्मीर के बचा सके|\nमहराजा हरी सिंह पूरा घटना के देख के बुझ गईले कि कबाईलियन से कश्मीर के बचावल उनका बस के बात नइखे| घबरा के राजा हरी सिंह भारत से भारतीय आर्मी के मांग कईले| एह मांग प वी.पी. मेनन के श्रीनगर भेजल गईल| वी.पी. मेनन सबसे पाहिले राजा हरी सिंह के श्रीनगर से जम्मू जाए के सलाह देले| ओकरा पीछे कारन इ रहे कि वी.पी. मेनन एह बात से अवगत रहन कि अगर कबाईलियाँ के हाथे राजा पड़ गईलन त यक़ीनन कश्मीर भारत के हाथ से निकल जाई| वी.पी. मेनन के इ कदम बहुत सही रहे|\nचुकी ओही राती वी.पी. मेनन के भी ओहिजा से भागे के परल काहे कि अईसन खबर मिलल रहे कि कबाईली श्रीनगर में घुस चुकल बाड़े| वी.पी. मेनन सैन्य मदद के सलाह देले, लेकिन लार्ड माउंटबेटन इ कह के मना कर दिहले कि भारत में शामिल होखे वाला लैटर ‘इंस्ट्रूमेंट ऑफ़ एक्सेसन’ प जम्मू कश्मीर के राजा हरी सिंह साइन नइखन कईले, एह से कानूनन भारत आपन आर्मी कश्मीर नइखे भेज सकत| कश्मीर के प्रधानमंत्री इ कहले कि राजा हर बात खातिर राजी बाड़े, बस जल्दिये प्रतिक्रिया देवल जाव| लेकिन माउन्ट बेटेंन फिर दस्तखत खातिर जिद पकड़ लेलन| मेहर चंद महाजन अउरी वी.पी. मेनन उनकर साइन लेवे खातिर कश्मीर पहुचले| महराजा हरी सिंह ‘इंस्ट्रूमेंट ऑफ़ एकसेसन’ प साइन कईले| साइन होखला के बादो माउन्टबेटेन सेना भेजल ना चाहत रहन|\nलेकिन नेहरु अउरी पटेल के दबाव में उ सहमत त भईले लेकिन एगो शर्त रखले कि जईसे जम्मू कश्मीर में शांति व्यवस्था स्थापित हो जाता ओहिजा जनमत संग्रह करवावल जाई| कश्मीर के केस में माउन्ट बेटेन के मंशा प सक होला| जब सारा राज्य के विलीनीकरण खातिर सिर्फ राजा के सहमती के जरुरत पडत रहे तब एहिजा दोसर मापदंड काहे? अइसना में जनमत संग्रह जईसन स्टेप के कवनो तुक ना बईठेला| भारतीय सेना हवाई रास्ता ले कश्मीर पहुचल, तबले लगभग कश्मीर के पार करके श्रीनगर पहुचे गईल रहन सन| भारतीय सेना पूरा दमखम से जवाब देवे लागल| एह लडाईं में सेना के अलावां नेशनल कांफ्रेंस के समर्थक अउरी शेख अब्दुल्लाह के एगो बड भूमिका रहल बा|\nपाकिस्तान में बईठल जिन्ना के इ सब तनिको ना सोहाए| उ आदेश देले कि जनरल ग्रेसी के फोन करके आपन ट्रूप कश्मीर भेजे के निर्देश दिआओ| जनरल ग्रेसी इंनकर आदेश स्वीकार करे से मना कर देले काहे कि उनकर कहनाम रहे कि कश्मीर भारत में एकीकरण कर चुकल बा अब सेना भेजल भारत के साथे एगो खुला लड़ाई होई| एकरा पीछे मुख्य कारन इ रहे कि दुनो दने जनरल अंग्रेज रहसन| अंग्रेज आपस में बिल्कुल लडल ना चाहत रहसन| एहिसे ओकिन लेक, सुप्रीम कमांडर रहन ट्रूप भेजे से मना कर देले रहन|\nजब इ दाव फेल हो गईल तब जिन्ना कश्मीर प बातचीत खातिर माउन्टबेटेन अउरी नेहरु के लाहौर आवे खातिर न्योता भेजलन| माउंटबेटेंन अउरी नेहरु त तईयार रहन लेकिन सरदार पटेल बिल्कुल राजी ना रहन| पटेल के मानना रहे कि हम काहे लाहौर जाई उ काहे दिल्ली नइखन आवत| हमला पाकिस्तान कईले बा त ओकरा नु आवे के चाही| नेहरु काफी समझावे के कोशिश कईले| नेहरु के तबियत ख़राब होखे के चलते माउटबेटेंन के अकेलही लाहौर जाए के पडल| जिन्ना भारत प आरोप लगईले कि कश्मीर के भारत में विलय धोखा अउरी हिंसा से भईल बा| एह बात से नेहरु काफी दुखी भईले|\nएकरा तुरंत बाद नेहरु आपन चर्चित भाषण रेडियो प दे देलन| एह भाषण में नेहरु संयुक्त राष्ट्र के देख रेख में कश्मीर में जनमत संग्रह करवावे खातिर राजी भईले| जे.एन.यु. में एही बात के बारंबार चर्चा होत रहेला| नेहरु एह प एह से राजी भईले काहे कि जनता के समर्थन से उनका लागत रहे कि परिणाम भारत के पक्ष में ही आई| लेकिन पाकिस्तानी सेना अउरी कट्टर समूह के चलते निष्पक्ष चुनाव संभव ही ना रहे| तब से अझुरा शुरू भईल| इहाँ तक कि यु.एन. में पाकिस्तानी डेलीगेट कबाईलियन के जिम्मेदारी लेवे से मना कर देलस| पाकिस्तान के कहनाम रहे कि इ कश्मीर के अंदरूनी विरोध ह| कश्मीर के लोगन प एकर बहुत गन्दा प्रभाव पडल| एह बात के पूरा-पूरा फायदा शेख अब्दुल्लाह उठवले|\nएगो बड़ा सुक्षम्दर्शी तरीका के पाकिस्तान ओह घरी दाव खेलल रहे कि कश्मीर में जनमत संग्रह करवा लेवल जाव कि कश्मीर भारत के हिस्सा ह कि पाकिस्तान के| ओह घरी अगर जनमत संग्रह भईल रहित त शायद कश्मीर भारत के हाथ से निकल जाईत काहे कि ओह घरी सांप्रदायिक माहौल चरम प रहे| पाकिस्तान जनमत संग्रह वाला दाव एह से भी खेलल रहे काहे कि कश्मीर में जनता मुस्लिम बहुल रहे आ राजा रहले हिन्दू|\nओहिजे दूसरा तरफ कुछ ही दिन पाहिले इहे घटना घटल रहे गुजरात के जूनागढ़ में, जवन कि एकदम एकरे सामानांतर रहे, जहाँ के जनता रहे हिन्दू बहुल आ राजा रहले मुस्लिम| जूनागढ़ के नवाब महाबत खान साहब के इच्छा रहे कि पाकिस्तान में मिलस| लेकिन इ इच्छा भारत के अच्छा ना लागल रहे| ओह घरी भारत बल प्रयोग करके राजा के कराची भागे प मजबूर कईलस आ जूनागढ़ में जनमत संग्रह करवइलस जवना में भारत के जीत हाथ लागल रहे| तब से पाकिस्तान के दिमाग में कश्मीर अउरी जूनागढ़ के लेके हमेशा से असंतोष रहल बा|\nएकरा बाद 1 जनवरी 1949 यु.एन. सीजफायर लागू कर देलस| तब तक भारतीय सेना पश्चिम में पूस अउरी उत्तर के कारगिल तक कबाईलियन के खदेड़ चुकल रहे| लेकिन कश्मीर के कुछ हिस्सा अभियो रह गईल रहे जवन आज पाकिस्तान के कब्ज़ा में बा| ओकरा के पाकिस्तान ओकुपाइड कश्मीर कहल जाला अउरी बाकी बचल भूभाग के ‘इंडिया ओकूपाइड कश्मीर’ कहल जाला| जवन सीजफायर बा ओकरा के ‘लाइन ऑफ़ कण्ट्रोल’ कहाला| भारत आ पाकिस्तान के बीच तीन गो बडहन युद्ध हो चुकल बा| लेकिन अभी तक लड़ाई थमें के नाव नइखे लेत|\nएह सीरीज के 8वां भाग अगिला अंक में…..


टटका खबर, बियफे, २२ जुलाई – Anjoria\nजुलाई 22, 2010 टटका खबर, भोजपुरी समाचार\nबिहार में इलेक्शन आवत देख नौटंकी जारी बा\nपरसों विधान परिषद आ विधान सभा में भइल हंगामा का बाद निकालल गइल लोजपा विधायक आपन आपन इस्तीफा अपना अध्यक्ष का लगे भेज दिहले बाड़े. जबकि भेजे चाहत रहुवे स्पीकर आ परिषद चेयरमैन का लगे. अबही खबरो बनि जाई आ विधायकियो बरकरार रही. इस्तीफा के कारण बतवले बा लोग कि ओह लोग के निष्कासित कर के बेइज्जत कइल गइल बा. ओने जदयू प्रवक्ता शिवानन्द तिवारी विधानसभा में भइल बलाव के सूत्रधार लालू प्रसाद के बतलववले बाड़न. कहलन सगरी कुछ लालू का इशारा पर भइल.\nनेपाल के प्रधानमंत्री चुनाव में केहू ना जीतल\nनेपाल के प्रधानमंत्री खातिर करावल चुनाव में माओवादी प्रचण्ड आ नेपाली कांग्रेस के पोड्याल दुनु जने हार गइलन काहे कि ओह लोग के साधारण बहुमत ना मिल पावल. अब नेपाली कम्युनिष्ट पार्टी अपना उम्मीदवार के मैदान से हटा लिहले बिया जेकरा चलते केहू ना जीत पावल आ काल्हु शुक का दिने दोबारा मतदान करावल जाई.\nभारत से जिम्मेदार व्यवहार के आशा राखत बा अमेरिका\nभारत के अधिकारी डेविड हेडली से पुछताछ में मिलल जानकारी के सार्वजनिक कर दिहले बाड़न जवना से अमेरिकी अधिकारियन के निराशा भइल बा काहे कि एहसे आगे जाँच आ पुछताछ में बाधा होखी. कहल गइल बा कि भारत के जिम्मेदार व्यवहार करे के चाहीं. ओने अमेरिका पाकिस्तान से कहले बा कि मुंबई हमला के दोषियन के अदालत का कटघरा में ले आवल जरुरी बा. एह मामिला में अबतक पाकिस्तान के कार्रवाई संतोष करे लायक नइखे.\nपहिले सूखा का डर से जान सूखल रहे अब बाढ़ के डर जान सूखवले बा\nयूपी में गंगा, घाघरा, शारदा, आ राप्ती नदियन में बरखा का पानी से जलस्तर अतना तेजी से बढ़ल बा कि कई जगहा बाढ़ के अनेसा हो गइल बा. प्रभावित इलाका के लोग के सुरक्षित जगहा पहुँचावे के काम हो रहल बा बाकिर एह में पूरा अव्यवस्था झलकत बा. प्रशासन कवनो तइयारी कइले रहुवे से नइखे लागत.\nराष्ट्रमण्डल खेल का दौरान बीफ ना परोसल जाई\nफइलत अफवाह आ जनविरोध के देखत राष्ट्रमण्डलीय खेल के आयोजन समिति साफ साफ एलान कइले बिया कि एह दौरान खाना का मेनू में बीफ के प्रावधान नइखे आ ई बाति सभका के बतला दिहल गइल बा. कुछ दिन पहिले भाजपा कहले रहुवे कि देखल जाव कि एह खेल का दौरान गोमांस ना परोसल जाव. दिल्ली मेट्रोपोलिटनो एह बदे चेतवले रहुवे. अब कलमाडी एकरा के साफ कर दिहले बाड़न.\nहड़ताली शिक्षकन पर पानी के बौछार फेंक के भगावल गइल\nपटना का हड़ताली चौराहा पर राज्य के संबद्ध कॉलेजन के आन्दोलनकारी शिक्षकन के एगो समूह जब ढेलाबाजी आ पथराव पर उतर आइल त मजबूरन पुलिस के ताकत देखावे के पड़ल आ पानी के बौछार मार के ओह लोग के भगा दिहल गइल. बाकिर पथराव में कुछ पुलिस समेत एक दर्जन लोग चुटहिल हो गइल.\nके॰सेन्थिल कुमार समेत १४ जने पर मुकदमा\nअपना निजी फायदा खातिर पटना म्यूनिसिपल कार्पोरेशन के कमिश्नर रहला का दौरान के॰सेन्थिल कुमार कुछ बिल्डरन के नाजायज फायदा चहुँपवलन आ निगम के साढ़े सात करोड़ के नुकसान करवा दिहलन. अब विजिलेन्स जाँच का बाद उनका समेत १४ जने पर मुकदमा दायर करावल गइल बा. सेन्थिल कुमार आजुकाल्हु जनगणना विभाग के निदेशक बाड़न.\nफोटो वाला मतदाता पहचान पत्र ना लेबे वाला छह लाख लोग के नोटिस दिआई\nबनारस के जिला निर्वाचन कार्यालय अइसनका छह लाख लोग के नोटिस देबे वाला बा जिनकर नाम वोटर लिस्ट में बा बाकिर ऊ फोटो पहचान पत्र लेबे खातिर जरुरी काम नइखन करत. निर्वाचन विभाग के कर्मचारी घरे घरे घूम के ओह लोग के नोटीस दीहें. जे आपन फोटो दे दी आ जरुरी फार्म भर दी ओकरा के नोटिस ना दिहल जाई.\nसेंसेक्स अठारह हजार के पार गइल\nतीस महीना बाद सेंसेक्स आजु फेर अठारह हजार के अंक पार कर गइल. ओने केन्द्र सरकार पावर ग्रिड कार्पोरेशन के आपन पब्लिक इशू ले आवे के अनुमति दे दिहलस जवना में ८४ करोड़ १७ लाख शेयर बेचल जाई आ एहसे मिले वाला धन के विकास योजना में लगावल जाई. दोसरा खबर में कहल गइल बा कि अगिला अप्रेल से देश में जीएसटी लागू हो जाई आ एकरा के केन्द्र आ राज्य का बीच बराबर बराबर बाँटल जाई. एह प्रावधान में सेवा कर मौजूदा बारह फीसदी से बढ़ के सोलह फीसदी हो जाई. बाकी सामानन पर बीस फीसदी तक जीएसटी लगावल जाई. सरकार के कहनाम बा कि एह बढ़ल टैक्स से दाम कम हो जाई!\nश्रीलंका के मुथैया मुरलीधरन आठ सौ विकेट लेबे वाला पहिला खिलाड़ी बन गइलें. ई उनकर आखिरी मैच रहुवे आ अब ऊ रिटायर हो जइहें. श्रीलंका का साथे भइल एह टेस्ट मैच में भारत पारी का हार से त बाँच गइल बाकिर मैच हारे से ना बाँच पवलसि.\nहाकी इण्डिया के महिला टीम के कोच एम के कौशिक पर लागल यौन शोषण के जाँच करावल जाई. कौशिक जाँच पूरा होखे तक कोच के काम ना करीहें आ दक्खिन कोरिया में होखे वाला टुर्नामेंट का दौरान कोच के काम सहायक कोच का जिम्मे रही.


भोजपुरी में आलोचना - समालोचन: समीक्षा | जोगीरा\nHome भोजपुरी साहित्य भोजपुरी में आलोचना – समालोचन: समीक्षा\nभोजपुरी विद्वान सिपाही सिंह श्रीमंत जी आपन आलेख जवन अहेरी पत्रिका, 1977 में आलोचना-समालोचना -समीक्षा नाम से लिखनी ओह में उहाँ के लिखत, बानी कि – ” ई बात सही बा की ठेठ शब्दार्थ का ख्याल से आलोचना- समालोचना भा समीक्षा एह तीनू शब्दन में तनी-मनी अंतर के बारीकी भले लउक जाय, बाकिर व्यवहार में तीनू शब्दन के प्रयोग लगभग एके आर्थ में चालू बा. जब कवनो साहित्यिक कृति के विशेष रूप से अध्ययन भा अनुशीलन करके ओकरा सौन्दर्य के, ओकरा गुण-दोष के, ओकरा बारीकी के चाहे ओकरा ओकरा विविध साहित्यिक तत्वन के फरिया -फ़रिया के, चारु तरफ से जांच पर्काख के, लोग का सामने रख दिआय त कहल गईल बा. पुनरुक्ति दोष के खतरा उठा करके भी हम अपना कथ्य के भा कहनाम के कई तरह से कह के साफ़ करे के कोशिश कइनी ह” (पृष्ठ- 28)( निबंध कलश, सिपाही सिंह श्रीमंत, भोजपुरी साहित्य संस्थान, पटना, 2011।\nउहाँ के दुसर आलेख जवन अहेरी के दूसरा अंक अप्रेल, 1977 में आईल ओह में एगी आलेख ” आलोचना-समालोचना” में लिखत बानी (पृष्ठ 4) कि भोजपुरी में आलोचना -समालोचना के अबहीं बहुत अभाव बा. छिट-पुट ढंग से यत्र तत्र कभी कभार पत्र-पत्रिकन में अइसन चीज देखे में आ जाला बाकिर अबहीं तक ले विद्वान लोग बढ़ावा देवे खातिर रिवाज बना ले ले बा की कइसनों रचना के ” वाह रे-वाह खूब लिखले बानी” कहे लागता।\nभोजपुरी आलोचना साहित्य के विकास के आवश्यकता (पृष्ठ – 125) आलेख जवन जोड़ल- बटोरल (भोजपुरी निबन्ध, समीक्षा आ अन्य विधा के संकलित रचना, लोग प्रकाशन, 2011 ई ) में भोजपुरी के विद्वान नागेन्द्र प्रसाद सिंह लिखत बानी – देश आ विदेश के विभिन्न विश्वविध्यालय से भोजपुरी भाषा, साहित्य आ संस्कृति विषयक शोध-कार्य सम्पन्न भइल, जवना के संख्या लगभग 100 होई आ ओह पर पी-एच डी आ डी लिट् के उपाधियों शोधकर्ता लोग का मिलल.\nचिंताजनक बात ई बा की भोजपुरी विषयक आधिकांश शोध-प्रकाशित नइखे . विपुल सर्जनात्मक साहित्य आ बहुत विद्वान- समीक्षक से भरल पुरल भइला के बादो जतना विकास सर्ज्नाताम्क साहित्य (काव्य, उपन्यास, कहानी आदि) के भइल, ओतना आलोचना साहित्य के ना हो सकल बा. भोजपुरी के विभिन्न पत्र-पत्रिकन में समय-समय पर कुछ सामग्री प्रकाश में आवत रहल बा आ ‘कसौटी’ अउर ‘पाती’ जइसन कुछ पत्रिकन के कबो-कबो प्रकाशन हो रहल बा. कुछ विद्वानन के साहित्य के विविध पक्षन, साहित्यकारन के कृतित्व आ पुस्तकन पर फुटकर आलोचनात्मक आलेख देखे के मिळत बा. एही क्रम में साहित्य के इतिहास आ साहित्यशास्त्र पर भी कुछ पुस्तकं के प्रकाशन भईल बा, जवान वर्तमान आवश्यकताका तुलना में ऊंट का मुंह में जीरा अइसन बा।\nभोजपुरी में साहित्यालोचन के सीरी गणेश उहे साहित्यकार- आलोचक लोग कइल जे पाहिले से संस्कृत, हिंदी आ अंग्रेजी माध्यम से भोजपुरी भाषा से जुडल रहे. भोजपुरी में पंडित रामनरेश त्रिपाठी, संकटा प्रसाद, दुर्गाशंकर प्रसाद सिंह ‘नाथ’ पंडित गणेश चौबे, डॉ कृष्णदेव उपाध्याय , डॉ उदय नारायण तिवारी, डॉ विश्वनाथ प्रसाद , कमला प्रसाद मिश्र, विप्र, कृष्णानन्द कृष, महेश्वराचार्य, नागेद्र प्रसाद सिंह, डॉ विवेकी राय, भुनेश्वर सिंह शिक्षक, डॉ ब्रज भूषण मिश्र, डॉ राजेश्वरी शांडिल्य के अलावा, आज काल डॉ विष्णुदेव तिवारी, डॉ रामदेव शुक्ल, जिंतेंद्र कुमार, रामाज्ञ प्रसाद सिंह विकल, राम निहाल गुंजन, डॉ तैयब हुसैन पीडित, जगन्नाथ, भगवती प्रसाद द्विवेदी, डॉ किशोरी शरण शर्मा, डॉ रमाशंकर श्रीवास्तव, डॉ संध्या सिन्हा, बलभद्र, दिलीप कुमार आदि।\nभोजपुरी साहित्य के विद्वान डॉ जय कान्त सिंह जय जी आपन किताब भोजपुरी गद्य साहित्य, स्वरुप-सामग्री, समालोचना में भोजपुरी-आलोचना साहित्य का अध्ययन के मुख्य रूप से तीन गो बतवले बानी (पृष्ठ -130 – 1 हिंदी-भोजपुरी के साहित्यिक पत्र-पत्रिका,2आलोचनात्मक निबंध के संकलित-सम्पादित पुस्तक आ3आलोचक लोगन के साहित्यालोचना ( राजर्षि प्रकाशन, मुजफ्फरपुर, बिहार, वर्ष -2013।\nबात चंपारण के एह विधा में देन के आई त सबसे पाहिले पंडित गणेश चौबे के नाम सबसे ऊपर आई. पतिलार, बगहा निवासी अवधेश नारायण शाही आ शम्भूशरण राय के संपादन में अहेरी के दू गो अंक 1977 में प्रकाशित भईल , पहिला अंक में ” आलोचना- समालोचन समीक्षा” नामक आलेख आइल जवन सिपाही सिंह श्रीमंत जी लिखले रही आ दूसरो आले ख “आलोचना- समालोचना” अप्रेल, 1977 में आईल आहेरी के दूसरा अंक में छपल जेकर चर्चा ‘निबंध कलश’ में आईल बा।\nआभार: अखिल भारतीय भोजपुरी लेखक संघ, दिल्ली के फेसबुक पेज से\nपिछला लेखभोजपुरी ग़ज़ल: जमाना के आंधी\nअगिला लेखभोजपुरी कविता: पटरी ना खाई


२०१४ के सुपर स्टार राकेश मिश्रा – Anjoria\nभोजपुरी परदा प एह घरी गायक से नायक बनके उभरल राकेश मिश्रा के तूती बोलत बा. राकेश बिहार के आरा जिला के मोहनपुर गाँव के रहे वाला हउवन.\nपिछला साल अपना पहिलके फिलिम ‘प्रेम दिवानी’ से स्टार बन गइल राकेश मिश्रा का बारे में अबहिए से कहल जात बा कि साल २०१४ के सुपर स्टार इहे रहीहें. राकेश मिश्रा के फिलिम ‘दिवानगी हद से’ प्रर्दशन ला तइयार बा.\nएह फिलिम से उत्साहित बिहार के मशहूर वितरक डाक्टर सुनील के दावा बा कि ई फिलिम सफलता के झंडा गाड़ दी. निर्देशक दिनेश यादव के कहना बा कि एह फिलिम में राकेश के एगो अलगे रूप नजर आवे वाला बा. बिहार झारखण्ड में डा॰ सुनीले एकर वितरक बाड़न.\nराकेश मिश्रा के हाल ही में भइल न्यूजमेकर्स एचीवर्स अवार्ड में सर्वश्रेष्ठ अभिनेता के पुरस्कार दिहल गइल. राकेश के ई पुरस्कार उनका शानदार अदाकारी आ गायिकी ला दिहल गइल.\n(शशिकांत सिंह, रंजन सिन्हा, अउर प्रशांत निशांत)


भोजपुरी में पढ़ें- महर्षि भृगु के तप:स्थली : लोकमेला ददरी , Bhojpuri special history of dadari mela of ballia Bhrigu and dardar muni– News18 Hindi\nबलिया के ददरी मेला खाली मेला ना ह संस्कृति के हिस्सा ह.\nददरी के मेला ओतने प्रसिद्ध बा, जेतना भोजपुरी आ बलिया जिला. महर्षि भृग से लेकर भारतेंदु तक ये मेला के इतिहास बा, आ आधुनिक दौर के समृद्ध वर्तमान भी. अइसे त मेला में मीना बाजार से मुशायरा तक सब कुछ होत रहला हा, लेकिन एह साल कोरोना के कारण वो रूप में ददरी मेला नइखे लागत.\nLast Updated : November 24, 2020, 13:26 IST\nसंत - महात्मा के मेलजोल आ संगति के बड़ा महातम रहल बा. ई मेल-मोहब्बत आ संग-साथ समाज आउर मनई के भला कवन मंगल ना करे!जड़ता के जरी-सोरी हरन करेवाली, बानी में सच्चाई ले आवेवाली, मान-मरजाद आ तरक्की के राह देखावेवाली, पाप के समूल नाश करेवाली, मन-मिज़ाज खुश राखेवाली आउर चौतरफा जस-कीर्ति के पताका फहरावेवाली ई सत्संगतिए नू होले. ओइसहूं भारत भूंइ सभे धरम-सम्प्रदाय के केन्द्र बिन्दु रहल बा. प्राचीनेकाल से नामी संत-महात्मा लोग के धार्मिक सम्मेलन-समागम होत आइल बा,जहवां लौकिक आउर पारलौकिक ज्ञान के चरचा - परिचरचा आ सद् विचारन के आदान-प्रदान खास मकसद होत रहे. आस्ते-आस्ते दूर-दूर से मरद-मेहरारू संतन के दर्शन आ प्रवचन सुने खातिर जुटे लगलन, जहवां तीरथजात्री के मेल-मिलाप का संगहीं ओह सभके जरूरत का मोताबिक चीजु-बतुस कीने-बेसहे के प्रधानता होत गइल. उत्तर प्रदेश के पूरबी छोर पर बसल भृगुक्षेत्र (बलिया) में कातिक पूरनमासी के मोका प गंगा-सरजू के संगम लागेवाला मेला ददरी, जवन महर्षि भृगु के अनन्य शिष्य दर्दर मुनि के इयाद में लागेला, ऋषि-मुनियन के तप:स्थली रहल बा. सामाजिक परिवेश के बदलाव का संगहीं ऋषि-समागम का रूप में मनावल जाएवाला एह मेलो के सरूप बदलल आ आजु ददरी मेला लोकमेला का रूप में सुप्रसिद्ध बा. हालांकि एह साल पहिले जिला प्रशासन ददरी मेला ना लगावे के निरनय लेले रहे,कोरोना महामारी का डर से, बाकिर लोक आस्था का आगा फेरु निरनय बदले के परल, काहें कि एह मेला के खास महातम रहल बा.\nसत्ये तु पुष्करं क्षेत्रं, त्रेतायां नैमिषं परं\nद्वापरे तु कुरुक्षेत्रे, कली गंग विशिष्यते।\nगंगाद्वारं, हरिद्वारं, प्रयागं स्थानमुत्तमं\nवाराणसी दर्दरं च पंचस्थानं विमुक्तिदम्।\nतत्रापि दर्दरं क्षेत्रं गंगा -सरयू संगमम्\nदर्शननस्पर्शनस्नान्नरो नारायणो भवेत्।\nकहे के माने ई कि सतजुग में पुष्कर, त्रेता में नेमिषारण्य, द्वापर में कुरुक्षेत्र, कलिजुग में गंगा- ई सभ खास तीरथ बाड़न स. गंगाद्वार, हरिद्वार, प्रयाग, काशी आ ददरी- एह पांचों तीरथ से मोक्ष मिलेला. इन्हनियों में गंगा-सरजू के संगम पर बसल सभसे अधिका पावन दर्दर क्षेत्र दर्शन, आचमन आ नहान से नर-नारी के नारायण-तुल्य कऽ देला. दर्दर क्षेत्र के मोक्ष देबेवाला शिव क्षेत्र मानल गइल बा. कहल जाला कि मनई के सैकड़ों जनम के पाप के दारण (नाश)करे का वोजह से ई क्षेत्र दर्दर क्षेत्र के नांव से तीनों लोक में लोकप्रिय भइल.\nभृगु महातम के पौराणिक कथा\nपुरातन काल में महर्षि भृगु बलिये में गंगा-सरजू के संगम पर आपन साधना शुरू कइलन आ ओही घरी से बलिया का संगें 'भृगुक्षेत्र ' जुड़ि गइल. ब्रह्मा के संतान भृगु मुनि एगो अइसन तपस्वी रहलन, जे सत्पथ पर ले आवे खातिर भगवान विष्णु के छाती प लात मारि देले रहलन. पुराण में लिखाइल एगो कथा के मोताबिक, एक हाली ऋषि-महर्षि में ई चरचा छिड़ल कि त्रिदेव- ब्रह्मा, विष्णु, महेश- में से केकराके सभसे सेसर पूजनीय मानल जाउ? ई बहुते कठिन काम महर्षि भृगु के जिम्मे सउंपि दिहल गइल. भृगु मुनि सभसे पहिले ब्रह्मा का लगे पहुंचले, बाकिर जानि-बूझिके उन्हुका के प्रणाम ना कइले. फेरु त ब्रह्मा के किरोध सातवां आसमान पर रहे. आखिर उन्हुके बेटा उन्हुका के प्रणाम ना करे, ई त हद हो गइल ! भृगु जी के ई बात बूझत देरी ना लागल आ ऊ उलटे पांव लवटि अइलन, ई सोचत कि इन्हिकरा लेखा किरोधी एह पूजा के काबिल कतई ना हो सके.\nभृगु मुनि कैलाश के राह धइलन आ शंकरो जी किहां जाके ओइसने सलूक कइलन. नतीजा ई भइल कि पार्वती-पति शिव एकदम मुंह फुलाके बइठि गइलन आ उन्हुका से बातो ले ना कइलन. फेरु त उन्हुका नियर आत्म अभिमानी के ऊ एह पूजा के काबिल ना समुझलन.\nथाकल-खेदाइल भृगु मुनि जब क्षीर सागर में ढुकलन, त बेवक्त भगवान विष्णु के लछिमी जी का संगें शयनकक्ष में देखते उन्हुकर पारा गरम हो गइल आ ऊ चितान लेटल विष्णु के वक्षस्थल पर बरियारे लात मारि दिहलन. विष्णु भगवान के अपना गलती के भान भइल आ ऊ भृगु मुनि के गोड़ धऽके कहलन,'मुनिराज! कतहीं रउरा पांव में चोट त ना लागल?'\nमहर्षि भृगु के तलाश पूरा भइल आ ऊ सोचलन--एह पद के जोग त विनम्र भगवान विष्णुए बाड़न. आजुओ भगवान विष्णुए के स्थान सर्वोपरि मानल जाला. बाकिर भगवान के छाती प लात मारला के पाप उन्हुका साथे जुड़ि गइल. देवता उन्हुका देह पर मृगछाला फेंकलन, जवना के शरीर से सटि गइला से पाप के पुष्टि हो गइल. फेरु त देह प सटल मृगछाला लेले पारी-पारी से तमाम तीरथ भरमि अइलन. बलिया शहर से तकरीबन दू मील दक्खिन गंगा-सरजू के संगम पर महर्षि भृगु के बदन से सटल मृगछाला गिरल आ इहे धर्मारण्य महर्षि के तप:स्थली बनल. ओही पवित्र स्थल पर दर्दर मुनि एगो विशाल जग्य कइलन, जवना के पूर्णाहुति कातिक पूरनमासी के भइल. बाद में ओही तिथि के महर्षि भृगु आ दर्दर मुनि के पावन इयाद में एह तीरथ पर मेला लागल शुरू भइल, जवन आजुओ लोकमेला का रूप में विख्यात बा.\nभोजपुरी में पढ़ें : माई के जिउवा गाई-अस, पूत के जिउवा कसाई-अस !\nमौजूदा भृगु आश्रम ऋषि के तिसरका आश्रम हऽ. दूगो आश्रम गंगा के उफनत धारा में समा गइल. किछु लोग ई मानेला कि पहिले ददरी मेला बांसपुर का लगे लागत रहे, जहवां दर्दर मुनि के स्थान बा.\nभृगु मुनि के मेला ऋषि-मुनियन के समागम के केन्द्र बिन्दु रहे. बाद में दूनों मेला मिलि गइल आ ददरी मेला का रूप में ख्याति मिलल.\nशुरुआत में मेला के मए बेवस्था सरकार के जिम्मे रहे. बाद में जिला परिषद से मेला के प्रबंध होखे लागल. ओकरा बाद मेला के तमाम इंतजाम-जिम्मेवारी नगरपालिका के हाथ में आ गइल. आजादी के पहिले सन् चालीस के आसपास आवेवाला तीरथजात्री के तादाद आउर क्षेत्रफल के लिहाज से ददरी मेला के उत्तर भारत में तिसरका स्थान रहे. सन् बेयालिस के जनक्रांति के आन्दोलन के समय में मेला लागल बन्न हो गइल रहे आ सन् 1946में दोबारा शुरुआत भइल,जवन आजुओ जारी बा. अब ई मेला कातिक सुदी 11से आरंभ होके अगहन के अमावस ले लगभग तीन हफ्ता चलेला.\nअलगा-अलगा जाति के मवेशियन खातिर मवेशी-मेला में अलगा-अलगा इंतजाम रहेला. बैल, गाय, भइंसि, घोड़ा आ गदहा खातिर चार गो अलगा-अलगा जगह के प्रबंध रहेला. मवेशियन के भेड़ियाधसान के मजबूत बल्ला से घेरिके सुविधानुसार प्रवेश आ निकासद्वार बनावल जाला. पंजाब, हरियाणा, बिहार वगैरह सूबन से लाखन मवेशी बिक्री खातिर आवेलन. तय समय के एक हफ्ता पहिलहीं ई मेला शुरू हो जाला. मवेशियन-बैपारियन के जान-माल के समुचित हिफाजत-बेवस्था खातिर हैंडपाइप, पुलिस थाना, पांच गो चौकी गश्त लगावे बदे पांच-पांच के दस टोली में तेयार रहेले.\nखास चुंबकीय खिंचाव- मीना बाजार से मुशायरा तक\nलाखों-लाख मरद-मेहरारू कातिक पूनो के भोर में गंगा में डुबकी लगाके भृगु मंदिर में जल चढ़ावे देश-विदेश से पधारेलन. जदी एह बरिस के महामारीकाल के छोड़ि दिहल जाउ, त हरेक साल रेल महकमा के टिकट खातिर कई गो खास बेवस्था, डाक विभाग के डाक बेवस्था, जल बेवस्था, पूछताछ आउर सूचना-प्रसारण वगैरह तमाम इंतजाम रहेला.\nमीना बाजार मेला के आकर्षण का केंद्र में रहेला. किसिम-किसिम के कपड़ा, सौन्दर्य प्रसाधन के सामग्री, लोहा, काठ के दोकान\nअलगा-अलगा लाइन में करीना से लागल रहेली स. दंगल, सरकस, चलत-फिरत चिड़ियाघर, कवि सम्मेलन, मुशायरा आ सांस्कृतिक कार्यक्रम देखते बनेला. नीमन-नीमन नसल के लहलहात पौधन के नर्सरी मेला में ढुकते कतारबद्ध होके मन मोहेला.\nएह हरियरी का संगहीं ददरी मेला गंवई नारियन के सतरंगा पहिरावा, सिंगार-पटार से जगमगा उठेला. लजात, सकुचात, इठलात मेहररुई दल मेला से मनमाफिक साज-सिंगार के चीजु-बतुस, जलेबी-पटउरा के गठरी बन्हले, डोलची लटकवले लवटी. किछु लोग मेला के मजा लूटी आ केहू खुदे लुटाके मुंह लटकवले वापिस लवटी. ददरी मेला- जहवां हंगामा बा, हंसी-खुशी बा, हुल्लड़बाजी बा, चीख-पुकार बा, आध्यात्मिक दर्शन बा, भोजपुरी हलका के गौरवशाली लोकसंस्कृति के झांकी बा आ बा बहुत कुछ. अतना कुछ, जवन अनमोल बा, अनकहल बा, अनलिखल बा. गंवई नारियन के मेला का प्रति ललक के का शब्दन में बान्हल जा सकेला? महेन्दर बाबा कहले बाड़न:\nमाया के नगरिया में लागल बा बजरिया,\nए सोहागिन सुनऽ,\nचीझुआ बिकाला अनमोल,\nए सोहागिन सुनऽ!\nभृगुक्षेत्र के ई मेला हर साल आवेला आ हमनीं के धरमाचरण करे,अधरम-पाप से बचे आ सत्पथ पर आगा बढ़ेके सबक देला. चीजु-बतुस के खरीद-बिक्री आ मेल-मिलाप का जरिए मानवता के सीखो मिलेला. परिचित-अपरिचित से नेह-छोह से मिलिके लोकसंस्कृति के आदान-प्रदान आ 'सर्वे भवन्तु सुखिन:' के सद्भावना के सौगात लेके हुलास-उछाह से लवटले में एह लोकमेला के सार्थकता बा.\narticle in Bhojpuri bhojpur news


बिहार में प्रशासन - विकिपीडिया\nबिहार के राज चिन्ह्\nसरकार के गद्दी\nसभा में सदस्य कुल\nपरिषद में सदस्य कुल\nउच्च न्यायालय के मुख्य न्यायाधीश लोग\nजस्टिस अमरेश्वर प्रताप शाही\nबिहार के प्रमंडल सभ\nबिहार के जिला सभ\nबिहार के अनुमंडल सभ\n1.1 बिहार आ उड़ीसा\n1.2 बिहार प्रदेश\n1.3 बिहार राज्य\n2 प्रशासनिक बनावट\n2.1 प्रमंडल सभ\n2.2 जिला सभ\n2.2.1 अनुमंडल सभ\n2.3 प्रखंड सभ\n2.4 नगर परिषद सभ\n2.6 नगर पंचायत\n3.1 उच्च न्यायालय\n3.2 शहरी अदालत/नगरीय न्यायालय\n4 विधान मंडल\n4.1 विधान सभा\n4.2 विधान परिषद\n1905 से पहिले बिहार ब्रिटिश ईस्ट इंडिया कम्पनी के बंगाल प्रेसीडेंसी के एगो हिस्सा रहल। 1905 में बंगाल के विभाजन भईल आ दुगो नया प्रदेश सभ के जन्म भईल: पूरबी बंगाल आ पछिमी बंगाल। उ बेरा ले बिहार पछिम बंगाल के हिस्सा रहल। 1911 में पछिम बंगाल आ पूरबी बंगाल फिर से एक हो गइल लेकिन ओहि बेरा बिहार आ उड़ीसा के लोग अपना खातिर अलग राज्य के मांग करे लगले जा जवन धरम के आधार पर ना बल्कि भाषा के आधार पर बने। 1912 में "बिहार आ उड़ीसा" नाम के एगो नया प्रदेश के स्थापना भईल जवन बंगाल प्रेसीडेंसी के पछिमि हिस्सन के अलग कर के बनल रहल। 1936 में, "बिहार आ उड़ीसा" नाम के प्रदेश के तोड़ के दूगो अलग अलग प्रदेश बनल: बिहार आ उड़ीसा।\n1905 में बिहार के क्षेत्र बंगाल प्रेसीडेंसी में देखल जा सकत बा।\nबिहार आ उड़ीसा[संपादन करीं]\nउ प्रमंडल सभ जवन 1912 में "बिहार आ बंगाल" नाम के प्रदेश बनत समय बंगाल प्रेसीडेंसी से अलग भईल रहल:\nभागलपुर प्रमंडल (भागलपुर जिला, मुंगेर जिला, पूर्णिया जिला आ संथाल परगना जिला)\nपटना प्रमंडल (गया जिला, पटना जिला आ शाहबाद)\nतिरहुत प्रमंडल (दूनो चंपारण जिला, दरभंगा जिला, मुजफ्फरपुर जिला आ सारण जिला)\nछोट नागपुर प्रमंडल (हजारीबाग, मानभूम, पलामू, रांची आ सिंहभूम)\nउड़ीसा प्रमंडल (अंगुल, बालासुर, कटक, पूरी आ संबतपुर)\n1 अप्रैल 1936 के "बिहार आ उड़ीसा" नाम के प्रदेश के दू टुकड़ा भईल आ दुगो नया प्रदेश बनल: 1. बिहार प्रदेश 2.उड़ीसा प्रदेश\n1912 में बिहार आ उड़ीसा प्रदेश\nबिहार प्रदेश[संपादन करीं]\n1936 में, बिहार नाम के एगो अलग प्रदेश बनल जवना में हाल के झारखंड भी शामिल रहल।\nस्वतंत्रता के बाद 1951 में, बिहार (झारखंड सहित) में कुल मिला के 18 गो जिला सभ रहले, आ 1991 में बढ़ के 55 गो जिला हो गइल।\nबिहार राज्य[संपादन करीं]\n2000 ई० में बिहार राज्य के फिर से विभाजित होखे के पड़ल: हाल के बिहार आ झारखंड। 2001 में बिहार में कुल 38 गो जिला सभ रहे।\nप्रशासनिक बनावट[संपादन करीं]\nबनावट के हिसाब से बिहार प्रमंडल, जिला, प्रखंड, नगर निगम, नगरपालिका (नगर परिषद) आ नगर पंचायत में बंटल बा।\nराज्य9गो प्रमंडल, 38 गो जिला आ 534 गो प्रखंड (ब्लॉक) में बंटल बा। ई के साथ साथ 12 गो नगर निगम, 49 गो नगर परिषद आ 80 गो नगर पंचायत में भी बंटल बा।\nप्रमंडल सभ[संपादन करीं]\nआगे पढ़ीं: बिहार के प्रमंडल सभ\nबिहार में कुल मिला के9गो प्रमंडल बा:\nजिला सभ[संपादन करीं]\nआगे पढ़ीं: बिहार के जिला सभ\nबिहार में 38 गो जिला सभ बाड़े जवन9गो प्रमंडल सभ में वर्गीकृत बाड़े।\nअनुमंडल सभ[संपादन करीं]\nआगे पढ़ीं: बिहार के अनुमंडल सभ\nबिहार के अनुमंडल उपजिला के तरह बा, एगो जिला एक से अधिक अनुमंडल में बंटल हो सकत बा। बिहार में हाल में 101 अनुमंडल बाड़े।\nप्रखंड सभ[संपादन करीं]\nआगे पढ़ीं: बिहार के प्रखंड सभ\nबिहार 534 गो प्रखंड/तहसील/तालुका/ब्लॉक में बंटल बा जे के सामुदायिक विकास खंड भी बोलल जाले।\nनगर परिषद सभ[संपादन करीं]\nआगे पढ़ीं: बिहार के नगर परिषद सभ\nआगे पढ़ीं: बिहार के नगरपालिका सभ\nआगे पढ़ीं: बिहार के नगर पंचायत सभ\nइहो देखल जाय: भारत के न्यायालय\nउच्च न्यायालय[संपादन करीं]\nमुख्य लेख: पटना उच्च न्यायालय\nपटना उच्च न्यायालय बिहार राज्य के उच्च न्यायालय ह। इ न्यायालय के स्थापना3फरवरी 1916 में भईल रहल आ बाद में भारत सरकार 1915 के अधिनियम के तहत संबद्ध कर दिहल गइल। इ न्यायालय के मुख्यालय पटना में बा।\n22 मार्च 1912 के भारत के गवर्नर जनरल द्वारा उच्च न्यायालय बनावे के घोषणा करल गइल। 1 दिसंबर 1913 के पेनशर्स्ट के महामहिम स्वर्गीय भारत के वाइसराय आ गवर्नर जनरल चार्ल्स हार्डिंगे द्वारा नींव के पत्थर रखल गइल।3फरवरी 1916 के पटना उच्च न्यायालय के निर्माण पूरा होखला पर चार्ल्स हार्डिंग द्वारा इ के औपचारिक रूप से खोल दिहल गइल। माननीय श्रीमान न्यायाधीश एडवर्ड मेनार्ड डेस चैंप चेमियर पटना उच्च न्यायालय के पहिलका मुख्य न्यायाधीश रहनी।\nइ उच्च न्यायालय2गो मुख्य न्यायाधीश दिहले बा: माननीय श्रीमान न्यायाधीश भुवनेश्वर प्रसाद सिन्हा, छट्ठा भारत के मुख्य न्यायाधीश आ माननीय श्रीमान न्यायाधीश ललित मोहन शर्मा, 24 वां भारत के मुख्य न्यायाधीश\nमाननीय मुख्य न्यायाधीश श्रीमान राजेन्द्र मेनन पटना उच्च न्यायालय के वर्तमान के मुख्य न्यायाधीश बानी। उहां के 15 मार्च 2017 के आपन कार्यालय अधिग्रहण कईनी।\nशहरी अदालत/नगरीय न्यायालय[संपादन करीं]\nविधान मंडल[संपादन करीं]\nबिहार भारत के उ सात राज्य सभ में से एगो ह जहां द्विसदनीय विधान के व्यवस्था बा। द्विसदनीय विधान वाला अन्य दुसर राज्य कुल बाड़े: उत्तर प्रदेश, कर्नाटक, महाराष्ट्र, जम्मू अउर कश्मीर, तेलंगाना आ आंध्र प्रदेश. इ राज्य कुल में विधान परिषद ऊपरी सदन आ विधान सभा निचली सदन के रूप में काम करेला।\nविधान सभा[संपादन करीं]\nमुख्य लेख: बिहार विधान सभा\nबिहार विधान सभा पहिलका बार 1937 में अस्तित्व में आइल। वर्तमान में इ सदन में 243 सदस्य सभ के व्यवस्था बा।\nइहो देखल जाय: विधान सभा\nविधान परिषद[संपादन करीं]\nमुख्य लेख: बिहार विधान परिषद\n1911 में अलग "बिहार आ उड़ीसा" प्रदेश बनला के बाद, 1912 में अलग अलग वर्ग से नियुक्त 43 सदस्यन के एगो विधान परिषद बनल। परिषद के पाहिलका बैठक 20 जनवरी 1913 के बैठल रहल। 1936 में बिहार उड़ीसा से अलग हो गइल। भारत सरकार अधिनियम 1919 के तहत एकसदनिय विधान द्विसदनीय विधान में बदल गईल।\nइहो देखल जाय: विधान परिषद\n↑ "Indexing Gender Parity and Estimation of Child Marriage: A comprehensive study of 534 Blocks in Biharurl-status=live". ओरिजनल से 2017-09-25 के पुरालेखित.\n↑ "Bihar Civic elections likely in May 2017url-status=live". ओरिजनल से 2017-03-31 के पुरालेखित.\n↑ "बिहार : नगर विकास एवं आवास विभाग की पहल, पुनर्गठन से नगर परिषदों की बढ़ जायेगी संख्याurl-status=live". ओरिजनल से 2017-03-24 के पुरालेखित.\n↑ "पहली बार कोई महिला बनेगी पटना नगर निगम की मेयरurl-status=live". ओरिजनल से 2017-03-24 के पुरालेखित.\n↑ "Ward delimitation begins in Chhapraurl-status=live". ओरिजनल से 2017-02-27 के पुरालेखित.\n↑ "छपरा को निगम बख्तियारपुर को मिला नगर परिषद का दर्जाurl-status=live". ओरिजनल से 2017-03-24 के पुरालेखित.\n↑ "State Profile". Government of Bihar. ओरिजनल से6July 2017 के पुरालेखित. पहुँचतिथी6July 2017url-status=live. Check date values in: |access-date= (मदद)\n↑ "534 Bihar Blocks listurl-status=live" (PDF). ओरिजनल (PDF) से 2017-08-28 के पुरालेखित.\nजम्मू अउर कश्मीर\nकेंद्रशासित प्रदेश सभ\nअंडमान अउरी निकोबार दीपसमूह\n"https://bh.wikipedia.org/w/index.php?title=बिहार_में_प्रशासन&oldid=692917" से लिहल गइल


केतना बदल गइल संसार – Anjoria\nमार्च 24, 2017 राधेश्याम केसरी\n– डॉ राधेश्याम केसरी\nकेतना बदल गइल संसार,\nकतहुँ नइखे अब त प्यार।\nखाली लाभ के खातिर,\nझूठे बनल बनवटी प्यार।\nबचवन के फुटपाथे असरा,\nबाप छोड़ जिमेवारी भागल।\nछोड़ परानी भाग गइल बा,\nमर्दा मुई मतलबी यार।\nमाई कटलस मुड़ी बेटी के,\nअँधियारा सगरो चोटी के।\nअपना जमला के इज्जत से,\nरोजे होत हवस खेलवाड़।\nआँखे गुर्दा काढ़ ल जेकर,\nखून पसीना बेच ल जेकर।\nकांड निठारी आज भी जहवाँ,\nदेह बनल खुनी व्यपार।\nमंदिर में घण्टा गायब त,\nकब्बो गायब ई भगवान।\nखबरन से ई भरल परल बा,\nरोजे निकलत बा अख़बार।\nअपराधो आबाद हो गइल ,\nकांटे नियर बाग़ हो गइल।\nमीठ बतकही कतहुँ नइखे,\nसगरी बढ़ल जात तकरार।\nकेहू साफ त बोलते नइखे,\nअंखिया तनल मरकते नइखे।\nचेहरा पर चेहरा चिपकल बा,\nओकचत बोकला बारम्बार।\nअपराधी नेता हो गइले,\nअपने हित क बात उ कइले।\nमुद्दन वाली बात भुला के,\nसंसद में कर जाले मार।\nकथनी करनी बदल गइल बा,\nसाँच गवाही,संभल गइल बा।\nअब त हमरो ओठ खुलल बा,\nगोड़ क गरमी, चढ़ल कपार।\nधूप सहल मुश्किल हो जाला।\nहर सवाल पर उ घबराला।\nसत्ता में आबाद उहे बा,\nशासन क बुनियाद आदमी।\nदुधारी जे बात हो गइल।\nओकरे इन्हवा राज हो गइल।\nकइसन बाटे लोकतंत्र इ,\nजेलो में आजाद आदमी।\nहर मोरचा पर फेल बा शाशन।\nन बिजली न बाटे राशन।\nदेशी ठर्रा, अउरी रम में,\nबा इन्हवा बरबाद आदमी।\nमहंगाई के चरम बुझाइल।\nचुल्ही में क आग बुताइल।\nबंजारा बन घूम रहल बा,\nबिन बोले,बिन स्वाद आदमी।\nबंधुआ आउर बेगार इँहा बा।\nभूखे क त्यौहार इँहा बा।\nदुनिया क सुन्दर रचना में,\nअक्लमंद मरजाद आदमी।\nराजमहल क सुख सोझा बा।\nहमरे सर पर दुःख बोझा बा।\nबा अंजोर जेकरा जिनगी में,\nओकरे बा सज्जाद आदमी।\nधरम करम में रमता योगी,\nपीठ में छुरा उहे धँसा दे।\nजे दुनिया के राह दिखावे ,\nओकरे बा ओलाद आदमी।\nकुछ लोगन के हैपी हो -ली।\nमन गद गद बा भरल ठीठोली।\nहवस हमारे सिर पर नाचे,\nकाहे बा जल्लाद आदमी?\nइंकलाब फिर कहिया होई?\nअब कालिख सब कहिया धोई?\nकाहे आपन हाथ कटाके,\nबा इन्हवा आबाद आदमी?\nजिला -ग़ाज़ीपुर उ.प्र.


उत्तर प्रदेश पंचायत चुनाव के आखिरी दौर के मतदान काल्हु – टटका खबर\nउत्तर प्रदेश पंचायत चुनाव के आखिरी दौर के मतदान काल्हु\nLast phase of Panchayat elections tomorrow\nFourth and last phase of three level Panchayat elections will be held tomorrow amidst tight security. Though the previous phases were marred by large scale bogus voting, police high handedness, and violance.\nयूपी में चल रहल तीन स्तर के पंचायत चुनाव के चउथका आ आखिरी दौर के मतदान काल्हु करावल जाई. पिछलका तीनो दौर के मतदान में गड़बड़ी. बूथ कैप्चरिंग, बोगस वोटिंग, हिंसा, आ पुलिसिया दखल के भरपूर शिकायत रहल बा. बलिया के मैरीटार में त पुलिस एगो आदमी के लाठी से पिटला का बाद छत से फेंक दिहलसि जवना चलते ओकर मौत हो गइल.\nसगरी चरण के मतगणना अट्ठाइस अक्टूबर के एके साथ करावल जाई. एह मतदान में पार्टी आधार पर चुनाव नइखे करावल गइल. एह फैसला के खिलाफत विपक्षी दल कइले बाकिर बसपा सरकार पर ओकर कवनो असर ना पड़ल. वइसे जमीनी हकीकत इहे बा कि हर दल के मंशा इहे रहे कि ओकरा चुनाव चिन्ह पर मतदान ना होखे आ जे जीते ओकरे के अपना पार्टी के मान लिहल जाव. हर जगहा हर पार्टी से समर्थक स्थानीय कारण से एक दोसरा का खिलाफ लड़त बाड़े. अब जे जीत जाई ऊ अपना पार्टी में मजबूत मानल जाई.


शूटिंग पूरा हो गइल नाम तय नइखे – Anjoria\nपिछला दिने निर्माता रीता प्रकाश के एगो बिना नाम वाला फिलिम के शूटिंग मुंबई के एसेल स्टूडियो में आइटम क्वीन सीमा सिहं पर फिल्मावल आइटम नम्बर के शूटिग का साथ पूरा कर लिहल गइल. फिल्म के अधिकतर शूटिंग बनारस में कइल गइल बा. फिल्म के निर्देशक पारस एन सिंह आ कोरियोग्राफर शैलेश कोली हउवें.\nनिर्देशक पारस एन सिंह एह फिल्म के पारिवारिक प्रेम कहानी बतावत कहलें कि ई फिल्म ओझा सोखा वगैरह के चंगुल से आम लोग के बचावे के एगो कोशिश बा. साथ ही एहमें ऊँच नीच के दूरी खतम करे के आ गलतफहमी जइसन बेमारी से सावधान रहे के कहल गइल बा. एक्शन रोमांस आ दर्द भरल एह कहानी के दर्शक बहुते पसन्द करीहें अइसन आशा बा उनका.\nएह फिल्म में दीपक दुबे, तनुश्री चटर्जी, सुदेश बेरी, गिरीश शर्मा, समर्थ चतुर्वेदी, वीरेन्द्र मिश्र, मेहनाज, कंचन अवस्थी, विजय बहल, उमाकांत, गोपाल पाण्डे, जुबेदा, शशि सिंह, राम कृष्ण कटेल, सिमरन आ मेहमान भूमिका में किरन कुमार मुख्य कलाकार बाड़ें.


घूस लेत में प्रखंड शिक्षा पदाधिकारी गिरफतार – टटका खबर\nघूस लेत में प्रखंड शिक्षा पदाधिकारी गिरफतार\nबिहार राज्य सतर्कता अन्वेषण ब्यूरो आजु भोजपुर जिला के तरारी प्रखंड शिक्षा पदाधिकारी:महेश झा के बीस हजार रुपिया के घूस लेत में रंगे हाथ गिरफ्तार कर लिहलसि. नौआ प्राथमिक विद्यालय के एगो शिक्षक ब्यूरो से लिखित ओरहन कइले रहले कि बीईओ महेश झा उनकर बकाया वेतन दिआवे खातिर 20 हजार रुपिया माँगत बाड़ें. एह मामिला के सच्चाई देखला का बाद ब्यूरो के टीम आज महेश झा के घूसे लेते घरी पकड़ लिहलसि.\nगिरफतार बीईओ के पटना मुख्यालय ले गइल बिया टीम जहाँ उनुका के पूछताछ का बाद विशेष अदालत मे पेश कइल जाई. (वार्ता)\nTags: घूस, तरारी, भोजपुर\nप्रखंड शिक्षा पदाधिकारी घूस लेत धराइल\nदस हजार रुपिया घूस लेत लेखपाल धरइले\nसिवान के सिविल सर्जन घूस लेत गिरफ्तार


समर स्पेशल – टटका खबर\nगर्मी के छुट्टी वाला भीड़ निपटावे ला दू जोड़ी समर स्पेशल\nफर्रूखाबाद 30 मार्च (वार्ता). गर्मी के छुट्टी का समय रेल यात्रियन के भीड़ के मद्देनजर पूर्वोत्तर रेलवे बांद्रा-गोरखपुर का बीच दू जोड़ी समर स्पेशल चलावे के तय कइले बिया. साप्ताहिक समर स्पेशल ट्रेन 82909 बांद्रा टर्मिनल से 14 अप्रैल से हर शनिचर के सबेरे 6-40 बजे खुलल करी आ दोसरा दिने साँझ 18-20 बजे गोरखपुर…\nRead More about गर्मी के छुट्टी वाला भीड़ निपटावे ला दू जोड़ी समर स्पेशल\n(परोसे के रहली टटका बाकि समय ना मिलला का चलते बासी हो गइल बा सोमार के खबर. बाकि अरुआइल नइखे. पढ़ि के देखीं. वइसहूं भोजपुरियन के फुरसत कहाँ बा भोजपुरी साइत प आवे के. तबो पकावल परोसत रहीलें कि आजु ना त काल्हु अइबे करी सभे.) बिहार के मुख्यमंत्री आ जदयू के राष्ट्रीय अध्यक्ष नीतीश…\nRead More about बसिया खबर,6फरवरी 2017, सोमार\nपटना दिल्ली का बीच समर स्पेशल\nगरमी के छूट्टी का चलते रेल गाड़ियन में बढ़ल भीड़ के ध्यान में राखत उत्तर रेलवे नयी दिल्ली आ पटना का बीच एगो समर स्पेशल एसी सुपरफास्ट ट्रेन चलावे के फैसला कइले बावे. ई रेलगाड़ी ३० आ ३१ मई, अउर दू,तीन, पाँच, छह, आठ, नौ, एगारह, आ बारह जून के दुपहरिया २=३५ पर दिल्ली से…\nRead More about पटना दिल्ली का बीच समर स्पेशल


भोजपुरी साहित्य - Open Books Online\nOpen Books Online परिवार के सब सदस्य लोगन से निहोरा बा कि भोजपुरी साहित्य और भोजपुरी से जुड़ल बात ऐह ग्रुप मे लिखी सभे ।\nभोजपुरी लघुकथा : असर (गणेश जी बागी) 8 Replies\nStarted by Er. Ganesh Jee "Bagi". Last reply by Er. Ganesh Jee "Bagi" May 1, 2015.\nभोजपुरी लघुकथा : माई किरिया (गणेश जी बागी)2Replies\nभोजपुरी लघुकथा : कुक्कुरजात (गणेश जी बागी)7Replies\nStarted by Er. Ganesh Jee "Bagi". Last reply by maharshi tripathi Mar 14, 2015.\nभोजपुरी लघुकथा : लछुमन रेखा (गणेश जी बागी) 12 Replies\nStarted by Er. Ganesh Jee "Bagi". Last reply by Er. Ganesh Jee "Bagi" Nov 9, 2014.\nभोजपुरी लघुकथा : मन्थरा (गणेश जी बागी) 13 Replies\nStarted by Er. Ganesh Jee "Bagi". Last reply by Er. Ganesh Jee "Bagi" Mar 12, 2014.\nभोजपुरी गीत : शाबास बबुआ 16 Replies\nStarted by Er. Ganesh Jee "Bagi". Last reply by indravidyavachaspatitiwari Sep 22, 2015.\n"ओ बी ओ भोजपुरी काव्य प्रतियोगिता" के सम्बन्ध में आवश्यक सूचना 22 Replies\nStarted by Er. Ganesh Jee "Bagi". Last reply by पीयूष द्विवेदी भारत Jul 20, 2013.\n"ओ बी ओ भोजपुरी काव्य प्रतियोगिता" अंक -2100 Replies\nStarted by Admin. Last reply by बृजेश नीरज Jun 1, 2013.\nभोजपुरी हास्य घनाक्षरी6Replies\nStarted by Er. Ganesh Jee "Bagi". Last reply by Meena Pathak Nov 8, 2013.\nबात जवन भुलाला ना (सरस्वती पूजा पर विशेष)9Replies\nStarted by Er. Ganesh Jee "Bagi". Last reply by Shyam Narain Verma Feb 5, 2014.\nभोजपुरी फ़िल्म "बी डी ओ साहेब" में अश्लीलता की कोई जगह नहीं ....दिलीप कुमार (निर्माता)2Replies\nStarted by Admin. Last reply by Saurabh Pandey Feb 18, 2013.\n"ओ बी ओ भोजपुरी काव्य प्रतियोगिता" अंक-1 का परिणाम 11 Replies\nStarted by Admin. Last reply by PRADEEP KUMAR SINGH KUSHWAHA Feb 11, 2013.\n"ओ बी ओ भोजपुरी काव्य प्रतियोगिता" अंक १ में आइल सभ रचना एके जगह7Replies\nStarted by Er. Ganesh Jee "Bagi". Last reply by PRADEEP KUMAR SINGH KUSHWAHA Feb 8, 2013.\n"ओ बी ओ भोजपुरी काव्य प्रतियोगिता" अंक-1 232 Replies\nStarted by Admin. Last reply by Er. Ganesh Jee "Bagi" Jan 26, 2013.\nभोजपुरी भाषा के संवैधानिक मान्यता देवे के राह के तकनिकी बाधा दूर भईल : आर के सिंह3Replies\nStarted by Er. Ganesh Jee "Bagi". Last reply by mrs manjari pandey Dec 15, 2012.\nभोजपुरी लघु कथा : पकडुआ बियाह 23 Replies\nStarted by Er. Ganesh Jee "Bagi". Last reply by sanjiv verma 'salil' Jan 27, 2013.\nकम उमिर में बियाह के फायदा (भोजपुरी व्यंग)7Replies\nStarted by Er. Ganesh Jee "Bagi". Last reply by PRADEEP KUMAR SINGH KUSHWAHA Dec 24, 2012.\nबात जवन भुलाला ना ( शिक्षक दिवस पर विशेष )5Replies\nStarted by Er. Ganesh Jee "Bagi". Last reply by Saurabh Pandey Sep 5, 2012.\nजलहरण घनाक्षरी : आम आदमी (भोजपुरी ) 14 Replies\nStarted by Er. Ganesh Jee "Bagi". Last reply by Er. Ganesh Jee "Bagi" Oct 12, 2012.\nनिर्गुण भोजपुरी गीत : पिया अईले बोलावे 25 Replies\nStarted by Er. Ganesh Jee "Bagi". Last reply by Er. Ganesh Jee "Bagi" Apr 22, 2012.\nYou need to beamember of भोजपुरी साहित्य to add comments!\nComment by Naveen Mani Tripathi on March 29, 2017 at 4:01pm\nएक अवधी ग़ज़ल लिखने का प्रयास 2122 1212 22\nकोई पक्का मकान थोरै है ।\nदिन दशा कुछ ठिकान थोरै है ।।\nसिर्फ कुर्सी मा जान है अटकी ।\nऊ दलित का मुहान थोरै है ।।\nई वी ऍम में कहाँ घुसे हाथी।\nछोटा मोटा निशान थोरै है।।\nरोज घुड़की है देत ऐटम का ।\nतुमसे जनता डेरान थोरै है ।।\nलै लिहिस कर्ज पर नया टक्टर।\nकौनो गन्ना बिकान थोरै है ।।\nवोट खातिर पड़ा हैं चक्कर मा ।\nहमरे खातिर हितान थोरै हैं ।।\nरोज दाउद पकड़ि रहे तुम तो।\nकौनो घर मा लुकान थोरै है।।\nनोट बन्दी पे है बड़ा हल्ला ।\nएको रुपया हेरान थोरै है।।\nहै कसाई पे अब नज़र टेढ़ी।\nराह तनिको भुलान थोरै है ।।\nअब तो सारा हिसाब हो जाई ।\nतुम से अफसर दबान थोरै है ।।\nहै बड़े काम का छोटका योगी।\nअइसे सीना उतान थोरै है ।।\nComment by Manan Kumar singh on February 27, 2016 at 9:03pm\nअइसन मौसम आइल बा\nमनवा अब फगुआइल बा।1\nखिल रहल बा कली गुलाबी\nभौंरा खूब अगराइल बा।2\nटहले के मिलल तब निमन\nनाहीं तब गभुआइल बा।3\nकर रहल मनुहार गुनगुन\nकली अबहीं अलसाइल बा।4\nपाठ पढवलख जब पुरवाई\nकलिया खुल मुसुकाइल बा।5\nरंग-बिरंगी छटा फिजा में\nपलभर में छितराइल बा।6\nचुनरी उड़ल जात हवा में\nबड़गद के हिया जुराइल बा।7\nबहुते उपर उड़ते-उड़ते\nगमछा जाके अझुराइल बा।8\nकह रहल सब लोग चहक के\nअबहिंए फगुआ आइल बा।9\nमौलिक व प्रकाशित@मनन\nComment by Manan Kumar singh on October 10, 2015 at 11:38pm\nवोटर के उद्गार\nभउजी कहली समझावल जाई,\nचलीं फेर वोट गिरावल जाई।\nबात बनउअल भइल बहुत अब\nएकनी के आज बतावल जाई।\nबहुते नाच नचवलख इ सब\nएकनी के आज नचावल जाई।\nबे पगहा के बैल बनल सब\nपगहा आज लगावल जाई।\nबेच बेच केतना खैलन सन\nचलीं आज बतावल जाई।\nबाँट देलख सब घर-समाज इ\nएकनी के धूल चटावल जाई।\nभइया-भउजी भइल बहुत\nअब बढ़नी पीठ बजावल जाई\nबिना किये कुछ काम अइलन सब\nएकनी के दूर भगावल जाई।\nघूम रहल बेलज मुँहझौंसा सब\nअब दाढ़ी में आग लगावल जाई।\nComment by Manan Kumar singh on October 10, 2015 at 11:37pm\nComment by Pankaj Kumar Mishra "Vatsyayan" on September 19, 2015 at 1:25pm\nजिनगी जइसे कि छापल, समचार भईल बा।\nपन्ना पन्ना निहारल, अख़बार भईल बा।।\nकेहू कुल्टा कहेला, केहू ताना सुनावे।\nकउनो रहिया चलत के, गन्दा गाना सुनावे।\nअब त बेहया जवानी, दुशवार भईल बा।\nपन्ना पन्ना निहारल, अख़बार भईल बा।।1।।\nपियवा गइलें परदेश, ना लवटलें ये देस।\nजियरा पीरा से भरल, तेज लागल बा ठेस।\nघर क खर्चा सम्हारल, एक पहार भइल बा।\nपन्ना पन्ना निहारल, अख़बार भईल बा।।2।।\nजूठ बरतन औ पोंछा, इनके ओनके घरे।\nरुपिया कम परि गइल बा, पेटवा कइसे भरे।\nदूध छोटका क साहिब, जुठार भइल बा।\nपन्ना पन्ना निहारल, अख़बार भईल बा।।3।।\nकुछ न कहेला न पूछे, बस मनवै में खीसे।\nबंद कोठरी क पल्ला, देखि देखि दांत पीसे।।\nबड़का बाबू लजाला, होशियार भईल बा।।\nपन्ना पन्ना निहारल, अख़बार भईल बा।।4।।\nओके कइसे बताईं, आँख कइसे मिलाईं।\nमजबूरी क ई पन्ना, कहा कइसे पढ़ाईं।\nबिटिया बिहये क लायक, तइयार भईल बा।\nपन्ना पन्ना निहारल अख़बार भईल बा।।5।।\nComment by Jitendra Upadhyay on May 5, 2015 at 10:47am\nbahute nik baepagwa ta\nComment by shwetank gupta on April 30, 2015 at 11:37am\nएगो कहानी पोस्ट कइले बानी वेटिंग मे बा\nComment by Manan Kumar singh on April 14, 2015 at 11:04pm\nमुख्य प्रबंधक Comment by Er. Ganesh Jee "Bagi" on April 14, 2015 at 9:56pm\nआदरणीय मनन कुमार जी, आप अपनी रचना सामान्य टिप्पणी बॉक्स में पोस्ट कर दिए हैं जबकि आपको अपनी रचना ऊपर में +AddaDiscussion विकल्प को क्लिक कर पोस्ट करनी चाहिए, वहां आपको एडिट ऑप्शन भी मिलेगा. एक बात और ध्यान रखें कि रचना के नीचे "मौलिक एवं अप्रकाशित" अवश्य लिखें. सादर.


अम्बेदकर नगर में कर्फ्यू लगा दिहल गइल – टटका खबर\nअम्बेदकर नगर में कर्फ्यू लगा दिहल गइल\nटाँडा कस्बा में अतवार का रात एगो युवा नेता के हत्या का बाद खिसियाइल लोग आजु कई मकान, आ वाहन में आग लगा दिहलन आ पुलिस पर पथराव कइलन. एह चलते सांप्रदायिक तनाव काबू करे ला पुलिस दुपहरिया से कर्फ्यू लगा दिहले बिया.\nTags: सांप्रदायिक तनाव\nपूर्वी उत्तरप्रदेश के 17 गो जिला अतिसंवेदनशील, आ तीन गो सबले बेसी खतरा में


दिलजले में विराज भट्ट का साथे रानी चटर्जी – Anjoria\nभोजपुरिया एक्शन स्टार विराज भट्ट आ सुपरहिट एक्ट्रेस रानी चटर्जी के जोड़ी निर्माता निर्देशक रामाकांत प्रसाद के अगिलका फिल्म “दिलजले” में नजर आवे वाला बा. “लागल रहऽ ए राजाजी, दिवाना, दामिनी” जइसन हिट फिलिमन के जोड़ी के एगो नया लुक देखे के मिले वाला बा दिल जले में. एह जोड़ी के लव एंगल कतना लोग के दिल जलाई. फिल्म के प्रदर्शन होली में होखे वाला बा.\nViraj Bhatt and Rani Chatterjee in Diljale


शिवसेना के रूख में नरमी लउकल – टटका खबर\nNov 3, 2015 भाजपा, महाराष्ट्र, शिवसेना, हिन्दुत्व\nमहाराष्ट्र के कुछ निकाय चुनावन का बाद श‍िवसेना भाजपा का प्रति अपना रूख में नरमी देखावल अपना मुखपत्र सामना में कहले बावे कि चुनाव का दौरान बहुते कुछ कहल जाला जवना के चुनाव बाद भुला दीहल चाहीं.\nएह चुनावन में भाजपा आ शिवसेना अलगा अलगा लड़ल रहली सँ तबहियों दुनू के मिला के देखल जाव त नाहियो त नब्बे फीसदी सफलता मिलल बा. भाजपा के ताकत पिछला बेर से अधिका भइल बा बाकिर ओकरा कवनो निगम में सत्ता नइखे मिल पावल.\nकल्याण-डोंबिवली निगम चुनाव में शिवसेना के शानदार जीत मिलल बा त भाजपा दुसरका जगहा पर आइल. बाकी सेकूलर गोलन के किरिया खाए भर के सीट मिलल बा. शिवसेना इशारा दिहले बिया कि अब दुनू दल के मिल के काम करे के चाहीं जेहसे कि जनमत के सही सम्मान हो सको.\nकोल्हापुर निगम चुनाव में बीजेपी आ तारारानी अघाड़ी के गठबन्हन के शानदार सफलता मिलल बाकिर बीड में भाजपा के बहुते खराब हार मिलल बा. बीड प्रमोद महाजन के इलाका रहल बा आ ओहिजा राकांपा के निकहा सफलता मिलल बा.


विश्वासमत का दौरान कांग्रेसी विधायक गैर हाजिर रहीहें – टटका खबर\nविश्वासमत का दौरान कांग्रेसी विधायक गैर हाजिर रहीहें\nकाल्हु नीतीश कुमार विधानसभा में विश्वास मत लीहें. जदयू के कम से कम चार गो विधायकन के समर्थन चाहीं आ कांग्रेस के चारो विधायक गैर हाजिर रह के नीतीश के काम आसान करीहें. पिछला दिने मनमोहन सिहं नीतीश के सेकूलर बतावत बड़ाई कइलन बाकिर नीतीश खुलेआम अबहीं कांग्रेस के साथे नइखन लउकत चाहत.\nभाकपा जदयू के समर्थन देबे के पहिलहीं एलान कर चुकल बिया. भाकपा के\nMore Stories From बिहार


उत्तर कोरिया-दक्खिन कोरिया संबंध - विकिपीडिया\nउत्तर कोरिया-दक्खिन कोरिया संबंध के अंतर्गत राजनीतिक, बानिज्यिक, कूटनीतिक (डिप्लोमैटिक) आ सैन्य संबंध सामिल बाड़ें जे दू पक्ष - उत्तर कोरिया आ दक्खिन कोरिया के बीचा में इतिहासी संघर्ष आ समझौता के परिणाम बाड़ें। दक्खिन कोरिया के रिपब्लिक ऑफ कोरिया भा आरओके कहल जाला आ उत्तर कोरिया के नाँव डेमोक्रेटिक रिपब्लिक ऑफ कोरिया भा छोट रूप में डीपीआरके हवे।\nदुन्नों के बीचा में संबंध के सुरुआत साल 1945 में भइल जब दुसरा बिस्व जुद्ध के बाद कोरिया के बिभाजन भ गइल। एकरे बाद से ले के अबतक ले दुनों देस आपसी संघर्ष में बाड़ें। साल 1950 में ई संघर्ष कोरियाई जुद्ध के रूप में फाट परल आ एकरे बाद से लगातार इनहन के संबंध अइसन रहल बा जे दुन्नों के एकीकरण में बाधके रहे ला।\nसाल 2014 में बीबीसी वल्ड सर्विस के एगो सर्वेक्षण में ई सोझा आइल कि, 3% दक्खिन कोरियाई लोग के बिचार में उत्तर कोरिया के परभाव सकारात्मक बा, जबकि 91% लोग उत्तर कोरिया के प्रति नकारात्मक बिचार रखे वाला मिलल; एह आँकड़ा के हिसाब से देखल जाव त दक्खिन कोरिया अइसन देस बा जे उत्तर कोरिया के नापसंद करे वाला देसन में जापान के बाद दूसरा नमर प बाटे। हालाँकि, साल 2014 के सरकारी-फंडिंग वाला सर्वे में 13% दक्खिन कोरियाई लोग उत्तर कोरिया के लड़ाका मानल आ 58% लोग के बिचार रहे कि देस के उत्तर कोरिया के साथे सहजोग के संबंध रखे के चाहीं।\nसाल 2017 में, राष्ट्रीय एकता खातिर कोरियाई इंस्टीट्यूट के हिसाब से, 58% दक्खिन कोरियाई लोग के बिचार रहे कि एकीकरण जरूरी बा। एह संख्या में, देखल जाय त कमी आइल बा काहें से कि साल 2016 में 62% लोग अइसन माने वाला रहल। साल 2017 के सर्वे में सामिल 14% लोग के कहनाम रहल कि 'हमनी के वास्तव में एकीकरण के जरूरत बा' जबकि 44% लोग कहल कि 'एकीकरण के कुछ हद तक चाहत बा'। सर्वे में सवाल रहल कि 'का हमनी के तबो एकीकरण के जरूरत बा जबकि आरओके आ डीपीआरके दुनों सांती से साथे-साथे अस्तित्व में रह सके लें?, 46% लोग सहमत भइल आ 32% असहमत भइल।\nसाल 2018 में, दक्खिन कोरिया में भइल जाड़ा ओलंपिक में उत्तर कोरिया के टीम शामिल भइल, एकरा के बहुत बड़ कूटनीतिक उपलब्धी मानल गइल। एही साल दुन्नों देस के बिछा में शांति, समृद्धि आ एकीकरण खातिर पनमुनजोम घोषणा पर दस्खत भइल।\n2018 शिखर-बार्ता[संपादन करीं]\n27 अप्रैल के 2018 अंतर-कोरियाई शिखर बार्ता संपन्न भइल जेह में दक्खिन कोरिया के राष्ट्रपति मून जाए-इन आ उत्तर कोरिया के किम जोंग-उन सामिल भइल लोग। ई अइसन पहिला मोका भी रहल कि कोरियाई जुद्ध के बाद से कौनों उत्तर कोरियाई नेता दक्खिन कोरिया के क्षेत्र में प्रवेश कइले होखे। दुनों नेता लोग के बिचा में मुलाकात ओही लाइन पर भइल जहाँ से ई दुनों देस अलग होखे लें। किम जोंग-उन एह लाइन के पार कइलेन आ ओकरे बाद कैमरा सभ खातिर पोज देवे के बाद मून जाए-इन के हाथ थाम के कुछ दूर उत्तर के ओर सीमा पार क के गइल लोग। एह शिखर बार्ता के समापन एह वादा आ स्वीकरण के बाद भइल कि दुनों देस कोरियाई प्रायदीप में पूरा डीन्यूक्लियराइजेशन (परमाणु हथियार के एकदम खात्मा) खातिर काम करिहें। दुनों नेता लोग एह बात प सहमत भइल कि कोरियाई इलाका से सगरी परमाणु हथियार के साल भितरे खत्म क के कोरियाई जुद्ध के ऑफिशियल समापन के घोषणा होखी जे 1950 से 1953 के बिचा में सुरू भइल रहल।पनमुनजोम घोषणा, जे दुनों नेता लोग दस्खत कइल, के हिस्सा के रूप में, दुनों नेता लोग एह बात प भी सहमत भइल कि बाडर वाला इलाका में मलेटरी गतिबिधि सभ प रोक लगावल जाई आ दुनों कोरिया सभ के एकीकरण के ओर काम कइल जाई।\nएकरे अलावा, दुनों देस के नेता लोग बाडर वाला इलाका में रेलवे के अपग्रेड करे खाती काम करे प भी सहमती बनावल।\n↑ 2014 World Service Poll Archived 2015-03-05वेबैक मशीन पर . बीबीसी\n↑ Zachary Keck (30 May 2014). "South Koreans View North Korea as Cooperative Partner". The Diplomat. पहुँचतिथी 30 May 2014.\n↑ 4.0 4.1 Taylor, Adam (27 अप्रैल 2018). "The full text of North and South Korea's agreement, annotated" – वाया www.washingtonpost.com.\n↑ "ऐतिहासिक वार्ता के लिए दक्षिण कोरिया में दाख़िल होंगे किम जोंग-उन". बीबीसी. 27 अप्रैल 2018. पहुँचतिथी 28 अप्रैल 2018.\n↑ "Location of planned inter-Korean summit hints at changes in North Korea strategy, say experts". The Straits Times. 8 मार्च 2018. पहुँचतिथी 24 मार्च 2018.\n↑ Sang-Hun, Choe (2018-04-27). "North and South Korea Set Bold Goals: A Final Peace and No Nuclear Arms". The New York Times (English में). ISSN 0362-4331. पहुँचतिथी 2018-04-27.\n↑ Kim, Christine. "Korean leaders aim for end of war, 'complete denuclearisation'..." U.S. (English में). पहुँचतिथी 2018-04-27.\n"https://bh.wikipedia.org/w/index.php?title=उत्तर_कोरिया-दक्खिन_कोरिया_संबंध&oldid=645351" से लिहल गइल\nएशिया के राजनीति